cyanic-selkie/wikianc huggingface dataset:
ഒളിമ്പിയ, ഗ്രീസ്
പ്രതിധ്വനിമന്ദിരം
thumb|200px|right|ഒളിമ്പിയ സ്റ്റേഡിയം പ്രിത്തീനിയം ഒളിം‌‌പിയയിലെ ചിത്രാങ്കിത സ്തൂപമന്ദിരം ആണ്; ചുവരുകളിലെ ചിത്രങ്ങളാണ് ഈ പേരിനു കാറണം എന്നാൽ പ്രതിധ്വനിമന്ദിരം എന്നാണ് ഇത് പരക്കെ അറിയപ്പെട്ടിരുന്നത് ഒരു വാക്കുച്ചരിച്ചാൽ അത് ഏഴു തവണ പ്രതിധ്വനിക്കുന്ന ഒരു ശബ്ദസം‌‌വിധാനം ഇതിൽ ഉണ്ടായിരുന്നുവത്രേ. ബി. സി. 4-ം നൂറ്റണ്ടിന്റെ ഉത്തരാർധത്തിലാണ് ഇതു നിർമിച്ചത്. ഇതിന്റെ തറനിർപ്പിനു താഴെയായി ഒരു പുരാതന സ്റ്റേഡിയത്തിന്റെ കവാടം കണ്ടെത്തിയിട്ടുണ്ട്.
സ്റ്റേഡിയത്തിന്റെ കവാടത്തിൽ വെങ്കലപ്രതിമകൾ സ്ഥാപിച്ചിരുന്നു. ഒളിമ്പിക്സ്കളികളിൽ നിയമം ലംഘിക്കുന്നവരിൽ നിന്ന് ഈടാക്കിയിരുന്ന പിഴത്തുക ചെലവാക്കിയാണ് ഈ പ്രതിമകൾ നിർമിച്ചിരിക്കുന്നത്. അത്തരം പതിനാറ് പ്രതിമകളുടെ അധിഷ്ഠാനം കണ്ടെടുത്തിട്ടുണ്ട്. thumb|200px|left|ഒളിമ്പിയ ട്രെയിൻ സ്റ്റേഷൻ (2008) ആർട്ടിസിന്റെ തെക്കുഭാഗത്തായിരുന്നു സഭാമണ്ഡപം. രണ്ടു ചെറിയ ഡോറിക് കെട്ടിടങ്ങൾ ഇവയ്ക്കു നടുവിൽ ദീർഘചതുരാകൃതിയിലുള്ള കളിസ്ഥലമായിരുന്നു. കളിസ്ഥലത്തിന്റെ ഒരറ്റത്ത് സ്യൂസ് ഹോർക്കിയോണിന്റെ പ്രതിമ സ്ഥാപിച്ചിരുന്നു. ഈ പ്രതിമയെ സാക്ഷിനിറുത്തിയാണ് കളിക്കാർ മത്സരവേളകളിൽ ചതി പ്രയോഗം നടത്തുകയില്ലെന്ന് സത്യപ്രതിജ്ഞ ചെയ്തിരുന്നത്.
ആൾട്ടീസിന്റെ ബഹ്യവലയത്തിൽ തെക്കുപടിഞ്ഞാറു ഭാഗത്ത് ലിയോനിഡീം എന്ന കെട്ടിടം സ്ഥിതിചെയ്തിരുന്നു. വിശിഷ്ട സന്ദർശകർക്കു വേണ്ടി നിർമ്മിക്കപ്പെട്ട ഒരു വലിയ അധിഥിമന്ദിരം ആയിരുന്നു ഇത്. ബി. സി. 4-ം നൂറ്റണ്ടിൽ നിർമിച്ച ഈ സൗധം റോമൻ‌‌കാലഘട്ടത്തിൽ പുതുക്കി പണിയുകയുണ്ടായി. വടക്കുപടിഞ്ഞാറു ഭാഗത്തുണ്ടായിരുന്ന പാലെസ്റ്ററായിലാണ് ഗുസ്തിക്കർക്കും കായികാഭ്യാസികൾക്കും പരിശീലനം നൽകി വന്നത്. ഒരു കയികാഭ്യാസശാലയും ഇവിടെ ഉണ്ടായിരുന്നു.
ആൾട്ടീസിന്റെ കിഴക്കു ഭാഗത്തായിരുന്നു ഒളിമ്പിക്സ്റ്റേഡിയം. ഇത് ആദ്യകാലത്ത് ക്ഷേത്രത്തിൽനിന്ന് വേർതിരിക്കപ്പെട്ടിരുന്നില്ല. പാതയുടെ ഒരറ്റം ക്ഷേത്രത്തിന്റെ തിരുമുമ്പിൽ തന്നെ ആയിരുന്നു. ബി. സി. 4-ം ശതകമധ്യത്തോടെയാണ് സ്റ്റേഡിയം കിഴക്കുവടക്കായി മാറ്റിസ്ഥാപിക്കപ്പെട്ടത്. കാണികൾക്ക് ഇരിക്കുവൻ പാതയ്ക്കു ചുറ്റും ചരിവുതലം ഉണ്ടായിരുന്നു.
സ്റ്റേഡിയം നിന്നിരുന്ന സ്ഥാനത്തു നടത്തപ്പെട്ട ഉത്ഖനനങ്ങളുടെ ഫലമായി നിരവധി വെങ്കലപ്രതിമകളും മറ്റുശില്പങ്ങളും ലഭിക്കുകയുണ്ടായി. ഇവയിൽ ഏറിയപങ്കും സ്യൂസിന്റെയും ഗാനിമെഡേയുടെയും അർധകായ പ്രതിമകളാണ്; ദേവലയത്തിൽ കാണിക്കവച്ച ആയുധങ്ങളാണ് മറ്റുള്ളവ. http://www.olympia-greece.org/ancient-daily-life.html
സെറീന വില്യംസ്
ഒരു അമേരിക്കൻ പ്രൊഫഷണൽ ടെന്നിസ് കളിക്കാരിയാണ് സെറീന വില്യംസ്. മുൻ എറ്റിപി ലോക ഒന്നാം നമ്പർ താരം ഇവരാണ്. 23 സിംഗിൾസും 14 ഡബിൾസും 2 മിക്സഡ് ഡബിൾസും ഉൾപ്പെടെ 39 ഗ്രാൻഡ്സ്ലാമുകൾ നേടിയിട്ടുണ്ട്.
23 ഗ്രാൻഡ്സ്ലാം സിംഗിൾസ് കിരീടങ്ങളും ഇവർ വിജയിച്ചിട്ടുണ്ട്. ഈ നേട്ടം അവസാനമായി സ്വന്തമാക്കിയത് ഇവരാണ്. ഒളിമ്പിക്സിൽ സ്ത്രീകളുടെ ഡബിൾസിൽ രണ്ട് സ്വർണവും നേടിയിട്ടുണ്ട്. 2005-ൽ ടെന്നിസ് മാസിക പുറത്തിറക്കിയ ഓപ്പൺ എറയിലെ ഏറ്റവും മികച്ച ടെന്നിസ് കളിക്കാരുടെ പട്ടികയിലെ (പുരുഷന്മാരും സ്ത്രീകളും ഉൾപ്പെട്ടത്) സെറീന 17-ആം സ്ഥാനം സ്വന്തമാക്കി. മുൻ ലോക ഒന്നാം നമ്പറായ വീനസ് വില്യംസിന്റെ ഇളയ സഹോദരിയാണ്.
ഗ്രാൻഡ് സ്ലാം
2017ലെ ആസ്ട്രേലിയൻ ഓപ്പൺ വനിത സിംഗിൾസ് കിരീടം നേടി സെറീന വില്യംസ് 23 ഗ്രാൻഡ് സ്ളാം കിരീടമെന്ന ചരിത്ര നേട്ടം സ്വന്തമാക്കി. (2017 ജനുവരി 28ന്). സഹോദരി വീനസ് വില്യംസിനെ 6-4, 6-4ന് ഏകപക്ഷീയമായി പരാജയപ്പെടുത്തിയാണ് സെറീന കിരീടം നേടിയത്. സ്റ്റെഫി ഗ്രാഫിൻെറ 22 ഗ്രാൻഡ് സ്ളാം കിരീടമെന്ന നേട്ടമാണ് സെറീന വില്യംസ് തിരുത്തിയെഴുതിയത്.
പുറത്തേക്കുള്ള കണ്ണികൾ
വർഗ്ഗം:അമേരിക്കൻ ടെന്നീസ് കളിക്കാർ വർഗ്ഗം:ഒളിമ്പിക് മെഡൽ ജേതാക്കൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:വനിതാ ടെന്നീസ് കളിക്കാർ വർഗ്ഗം:ലോക 1-ആം നമ്പർ ടെന്നീസ് കളിക്കാർ വർഗ്ഗം:വിംബിൾഡൺ ചാമ്പ്യന്മാർ വർഗ്ഗം:ഫ്രഞ്ച് ഓപ്പൺ ചാമ്പ്യന്മാർ വർഗ്ഗം:1981-ൽ ജനിച്ചവർ
ഉടുമലൈപേട്ടൈ
തമിഴ് നാട് സംസ്ഥാനത്തെ തിരുപ്പൂർ ജില്ലയിലെ ഒരു മുനിസിപ്പാലിറ്റിയാണ്‌ ഉടുമൽപ്പേട്ട്(തമിഴ്: உடுமலைப்பேட்டை). ഉടുമലൈ എന്ന ചെറുനാമത്തിലറിയപ്പെടുന്ന ഈ പട്ടണം പടിഞ്ഞാറൻ ചുരങ്ങളാൽ മൂന്നു വശവും ചുറ്റപ്പെട്ടിരിക്കുന്നു. ഇത് പൊള്ളാച്ചി ലോകസഭാമണ്ഡലത്തിൽ പെടുന്ന സ്ഥലമാണ്.
വിനോദ സഞ്ചാരം
മലകളാൽ ചുറ്റപ്പെട്ട ഈ പട്ടണം പാവപ്പെട്ടവന്റെ ഊട്ടി എന്നറിയപ്പെട്ടിരുന്നു. ഉടുമൽപ്പേട്ടിനടുത്തായി ധാരാളം വിനോദ സഞ്ചാരകേന്ദ്രങ്ങൾ സ്ഥിതി ചെയ്യുന്നുട്. പഴനി അമ്പലം (35 km), മൂന്നാർ (88 km), കൊടൈക്കനാൽ (100 km),തിരുമൂർത്തി കുന്നുകൾ (21 km) എന്നിവയാണ് ഇതിൽ പ്രധാനം. തിരുമൂർത്തി കുന്നുകളിലെ വെള്ളച്ചാട്ടം ധാരാളം വിനോദസഞ്ചാരികളെ ആകർഷിക്കുന്നുണ്ട്. ഉടുമൽപ്പെട്ടിൽ നിന്നും മൂന്നാറിലേക്കുള്ള യാത്രയിൽ പടിഞ്ഞാറൻ ചുരങ്ങളുടെ മനോഹരമാ‍യ ദൃശ്യങ്ങൾ കാണാവുന്നതാണ്. ഇവിടെ നിന്ന് 25 കി.മി ദൂരത്തിൽ സ്ഥിതി ചെയ്യുന്ന ചിന്നാർ ഒരു വന്യ മൃഗ സംരക്ഷണ കേന്ദ്രമാണ്. ചിന്നാർ കേരളത്തിന്റേയും തമിഴ്നാടിന്റേയും അതിർത്തിയാണ്.
ചിന്നാറിൽ നിന്ന് 20 കി.മീ ദൂരത്തിൽ മറയൂർ സ്ഥിതി ചെയ്യുന്നു. മറയൂരിൽ നിന്നും മൂന്നാറിലേക്കുള്ള യാത്രയിൽ ആനമുടി കാണാവുന്നതാണ്. ഇത് തെക്കേ ഇന്ത്യയിലെ ഏറ്റവും ഉയരം കൂടിയ മലയാണ്. ഈ ഭാഗത്ത് തന്നെയാണ് ഇരവികുളം ദേശീയോദ്യാനം സ്ഥിതി ചെയ്യുന്നത്.
ഇത് കൂടി കാണുക
വർഗ്ഗം:ഇന്ത്യയിലെ മലമ്പ്രദേശങ്ങൾ വർഗ്ഗം:തിരുപ്പൂർ ജില്ല വർഗ്ഗം:തമിഴ്നാട്ടിലെ പട്ടണങ്ങൾ
ഒളിമ്പിയ, ഗ്രീസ്
പുറംകണ്ണികൾ
വർഗ്ഗം:ചരിത്രസ്മാരകങ്ങൾ
വടക്കുമുറി
ആനക്കയും ഗ്രാമപഞ്ചായത്തിലെ‍‍ ഇരുമ്പുഴി പ്രദേശത്ത് സ്ഥിതിചെയ്യുന്ന ഒരു ഉൾഗ്രാമമാണ് വടക്കുമുറി. ഇതേ പേരിൽ പാലക്കാട് - തൃശൂർ ദേശീയ പാതയിലും സ്ഥലമുണ്ട്.
എം.ഇ.എസ്. പൊന്നാനി കോളേജ്, പൊന്നാനി
മലപ്പുറം ജില്ലയിലെ പൊന്നാനിയിലുള്ള ഒരു ശാസ്ത്ര മാനവീക കലാലയമാണ് '''എം.ഇ.എസ്. പൊന്നാനി കോളേജ്'''. കോഴിക്കോട് സർ‌വകലാശാലക്ക് കീഴിലാണ്‌ ഈ കലാലയം. .
വിവരണം
1968 മാച്ച് 3 ന് സംസ്ഥാന ഗതാഗത മന്ത്രിയായിരുന്ന ഇ.കെ. ഇമ്പിച്ചി ബാവ എം.ഇ.എസ് പൊന്നാനി കോളേജിന്റെ ശിലാസ്ഥാപനകർമ്മം നിർവ‌ഹിച്ചു. അതേവർഷം ജൂലൈ 22 ന് കോഴിക്കോട് ഖാദിയായിരുന്ന സയ്യിദ് ശിഹാബുദ്ദീൻ ഇമ്പിച്ചിക്കോയ തങ്ങളുടെ പ്രാർതഥനയോടെ ആദ്യ ക്ലാസ് ആരംഭിക്കുകയും ചെയ്തു. എം.ഇ.എസിന്റെ സ്ഥാപക നേതാവായ ഡോ.പി.കെ അബ്ദുൽ ഗഫൂർ ,മുൻ മന്ത്രിയും പൊന്നാനിക്കാരനുമായ ഇ.കെ. ഇമ്പിച്ചി ബാവ, മുൻ കേരള മുഖ്യമന്ത്രി സി.എച്ച്. മുഹമ്മദ് കോയ എന്നിവർ ഈ കലാലയത്തിന്റെ സ്ഥാപനത്തിൽ അനല്പ പങ്കുവഹിച്ചു. 32 ഏക്കറിൽ നിലനിൽക്കുന്ന ഈ കോളേജ് മലപ്പുറം ജില്ലയുടെ തീരപ്രദേശത്ത് തിരൂരിനും ഗുരുവായൂരിനും ഇടയിലുള്ള ഏക ഉന്നത കലാലയമാണ്‌.എട്ട് പ്രധാന വിഷയങ്ങളിലായി ബിരുദ ബിരുദാനന്തര കോഴ്സുകൾ ഇവിടെ പഠിപ്പിക്കപ്പെടുന്നു. മലപ്പുറം ജില്ലയിലെ വിദ്യാഭ്യാസ രംഗത്ത് പൊതുവായും പൊന്നാനിയുടെ സാംസ്കാരിക വിദ്യാഭ്യാസ രംഗത്ത് പ്രത്യേകിച്ചും ഈ കലാലയം നിർണ്ണായക സ്ഥാനമാണ്‌ വഹിക്കുന്നത്.
കോഴ്സുകൾ
താഴെ പറയുന്ന ബിരുദ, ബിരുദാനന്തര കോഴുസുകളാണ്‌ ഈ കലാലയത്തിൽ പഠിപ്പിക്കപ്പെടുന്നത്. ബിരുദാനന്തര ബിരുദ കോഴ്സിലെ എം.എസ്.സി അക്വകൾച്ചർ ആൻഡ് ഫിഷറി മൈക്രോബയോളജിയും എം.എസ്.സി അപ്ലൈഡ് ജിയോളജിയും പഠിപ്പിക്കപ്പെടുന്ന കേരളത്തിലെ ഏക കലാലയമാണ്‌ എം.ഇ.എസ്. പൊന്നാനി കോളേജ്
പ്രമുഖ അദ്ധ്യാപകർ
right|thumb ഈ കലാലയത്തിൽ അദ്ധ്യാപകരായി സേവനം ചെയ്ത പ്രമുഖരിൽ ചിലർ താഴെപ്പറയുന്നവരാണ്.
വിദ്യാർത്ഥി പ്രമുഖർ
ഈ കലാലയത്തിൽ പഠിച്ച പ്രഗല്ഭരിൽ ചിലർ താഴെപ്പറയുന്നവരാണ്.
പുറം കണ്ണി
വിഭാഗം:കോഴിക്കോട് സർവ്വകലാശാലക്കു കീഴിലുള്ള കലാലയങ്ങൾ വർഗ്ഗം:മലപ്പുറം ജില്ലയിലെ കലാലയങ്ങൾ
വർഗ്ഗം:പൊന്നാനി
സി.എച്ച്. കൃഷ്ണൻ
വടക്കേ മലബാറിലെ ഒരു ആദ്യകാല കമ്മ്യൂണിസ്റ്റു് പ്രവർത്തകനും തൊഴിലാളി നേതാവുമായിരുന്നു കുഞ്ഞപ്പ മാസ്റ്റർ എന്നറിയപ്പെടുന്ന '''സി. എച്ഛ്. കൃഷ്ണൻ'''.
ജിവിതരേഖ
കാഞ്ഞങ്ങാട് തെരുവത്തു് ഒരു നെയ്ത്തു തൊഴിലാളി കുടുംബത്തിലാണു് സി. എച്ഛ്. കൃഷ്ണൻ ജനിച്ചതു്.എട്ടു സഹോദരങ്ങളിൽ പ്രായംകൊണ്ടു് ആറാമനായിരുന്നു അദ്ദേഹം. 1940-കളിൽ കാഞ്ഞങ്ങാട് തെരുവത്തു് നെയ്ത്തതൊഴിലാളി സംഘടന രൂപീകരിച്ചുകൊണ്ടാണു് അദ്ദേഹം രാഷ്ട്രീയ പ്രവർത്തനത്തിലേർപ്പെടുന്നതു്. മൂളിയാർ, കാസറഗോഡ് എന്നീ മേഖലകള്ൽ കമ്മ്യൂണിസ്റ്റ് പാർട്ടി കെട്ടിപടുക്കുന്നതിൽ അദ്ദേഹം നല്ല പങ്കു വഹിച്ചു.
1964-ൽ കമ്മ്യൂണിസ്റ്റ് പാർട്ടി പിളർന്നപ്പോൾ അദ്ദേഹം സി പി ഐ-നോടൊപ്പം നിലകൊണ്ടു. എ.ഐ.ടി.യു.സി. സംസ്ഥാന ഭാരവാഹിയായിരുന്നു. കാസറഗോഡ് നഗരത്തിലെ ഒരു വിദ്യാലയത്തിൽ അദ്ധ്യാപകനായിരുന്നു. കാസറഗോഡിലെ നന്ദിനി ടീച്ചറായിരുന്നു ജിവിത പങ്കാളി. കാസറഗോഡ് വെച്ച് അന്തരിച്ചു
അവലംബം
.
വർഗ്ഗം:കേരളത്തിലെ സി.പി.ഐ. പ്രവർത്തകർ
വിത്ത്
സസ്യങ്ങളുടെ പ്രധാനപ്പെട്ട പ്രത്യുൽപാദന പ്രക്രിയയുടെ ഭാഗമാണ് വിത്തുകൾ (Seed). സസ്യങ്ങളുടെ വിത്തുകളും തൈകളുമാണ് അവയുടെ വംശം നിലനിർത്തുന്നത്. ബീജാന്നം എന്ന ആഹാരകോശത്താൽ ചുറ്റപ്പെട്ട ഭ്രൂണവും അതിനെ പൊതിഞ്ഞു നേർത്ത ആവരണവും കട്ടിയുള്ള പുറന്തോടും ചേർന്നാണ് വിത്തുണ്ടാകുന്നത്. പരാഗണത്തിന് ശേഷം അണ്ഡവും ബീജവും യോജിച്ച്, പിന്നീടുള്ള കോശവിഭജനം വഴി ആഹാരകോശങ്ങളും ബാഹ്യാവരണവും രൂപപ്പെടുന്നു. അതിനുശേഷം വിത്തിലെ ജലാംശം കുറഞ്ഞ് പുതിയ തലമുറയെ മുളപ്പിക്കാൻ പാകത്തിനുള്ള വിത്തായിത്തീരുന്നു.
വർഗ്ഗം:സസ്യഭാഗങ്ങൾ വർഗ്ഗം:സസ്യവിത്തുകൾ വർഗ്ഗം:സസ്യ പ്രജനനം വർഗ്ഗം:സസ്യലൈംഗികത
റാം മോഹൻ നായിഡു കിഞ്ചരപു
റാം മോഹൻ നായിഡു കിഞ്ചരപു ഒരു രാഷ്ട്രീയ പ്രവർത്തകൻ ആണ്. ആന്ധ്ര പ്രദേശിലെ ശ്രീകാകുളം (ലോക്സഭാ മണ്ഡലത്തിൽ) നിന്നുള്ള പാർലമെന്റ് അംഗം. ആന്ധ്രാപ്രദേശിനായുള്ള പ്രത്യേക പദവിക്കായി മോദി സർക്കാരുമായി യുദ്ധം ചെയ്യുകയും ശ്രീകാകുളം ലോകസഭാമണ്ഡലത്തിൽ നിന്നുള്ള ലോക്സഭാ എംപിസ്ഥാനത്ത് നിന്ന് രാജിവെക്കുകയും ചെയ്ത വ്യക്തി. ഇന്ത്യൻ പൊതുതെരഞ്ഞെടുപ്പിൽ 2014, 2019 തെലുങ്ക് ദേശം പാർട്ടി സ്ഥാനാർത്ഥിയായി വിജയിച്ചു. ഇപ്പോൾ തെലുങ്കുദേശം പാർട്ടി ദേശീയ ജനറൽ സെക്രട്ടറി ആണ് ലോക്സഭയിൽ പാർട്ടി നേതാവ്.
മുൻകാലജീവിതം
കിന്ജരപു റാം മോഹൻ നായിഡു ജനിച്ചത് നിംമദ, ശ്രീകാകുളം 18 ഡിസംബർ 1987. അദ്ദേഹം തെലുങ്ക് ദേശം പാർട്ടി നേതാവായ കിഞ്ചരപ്പു യെറാൻ നായിഡുവിന്റെ മകനാണ്; കിഞ്ചരപ്പു വിജയകുമാരിയാണ് മാതാവ്. പിതാവ് തെക്കാളി നിയോജകമണ്ഡലത്തിൽ നിന്ന് നിയമസഭാംഗമായി സേവനമനുഷ്ഠിച്ചിട്ടുണ്ട്. തുടർന്ന് ശ്രീകാകുളത്ത് നിന്ന് പാർലമെന്റ് അംഗമായി. 1996 നും 1998 നും ഇടയിൽ ഐക്യമുന്നണിയിൽ കേന്ദ്ര ഗ്രാമവികസന മന്ത്രിയായി സേവനമനുഷ്ഠിച്ചു. തന്റെ പ്രാഥമിക സ്കൂൾ പൂർത്തിയാക്കി ശ്രീകാകുളം പിന്നീട് ഡൽഹി പബ്ലിക് സ്കൂളിൽ,ചേർന്നു  പിതാവ് ശേഷം തന്റെ, പാർലമെന്റ് അംഗം ആയിരിക്കെ ആണ് സ്കൂൾ വിദ്യാഭ്യാസംപൂർത്തിയാക്കിയത്   തുടർന്ന് അമേരിക്കയിലെ പർഡ്യൂ സർവകലാശാലയിൽ നിന്ന് ഇലക്ട്രിക്കൽ എഞ്ചിനീയറിംഗിൽ ബിരുദവും ലോംഗ് ഐലൻഡ് സർവകലാശാലയിൽ നിന്ന് എംബിഎയും നേടി. ഇന്ത്യയിലേക്ക് മടങ്ങുന്നതിന് മുമ്പ് സിംഗപ്പൂരിൽ ഒരു വർഷം ജോലി ചെയ്തു.
സ്വകാര്യ ജീവിതം
മുൻ മന്ത്രിയും തെലുങ്കുദേശം പാർട്ടി വൈസ് പ്രസിഡന്റുമായ എം‌എൽ‌എ ബന്ദാരു സത്യനാരായണമൂർത്തിയുടെ ഇളയ മകളായ ശ്രാവ്യ ബന്ദരുവുമായി 2017 ജൂണിൽ അദ്ദേഹം വിവാഹിതനായി.
രാഷ്ട്രീയ ജീവിതം
പിതാവിന്റെ അകാല മരണത്തിന് ശേഷം 2012 ൽ അദ്ദേഹം രാഷ്ട്രീയത്തിൽ പ്രവേശിച്ചു. പിതാവിന്റെ പാരമ്പര്യം വഹിച്ച അദ്ദേഹം ഇപ്പോൾ ശ്രീകാകുളം പാർലമെന്ററി നിയോജകമണ്ഡലത്തെ പ്രതിനിധീകരിക്കുന്നു. 2013 ൽ അദ്ദേഹത്തെ എംപി നിയോജകമണ്ഡലത്തിന്റെ ചുമതലയാക്കി. 2014 ൽ ശ്രീകാകുളം നിയോജകമണ്ഡലത്തിൽ നിന്ന് തിരഞ്ഞെടുപ്പിൽ മത്സരിച്ച് 127,576 വോട്ടുകൾക്ക് വിജയിച്ചു. പതിനാറാം ലോക്സഭയിലെ രണ്ടാമത്തെ ഏറ്റവും പ്രായം കുറഞ്ഞ പാർലമെന്റ് അംഗമാണ് രാം മോഹൻ നായിഡു. ഇന്ത്യൻ രാഷ്ട്രീയത്തിലെ അദ്ദേഹത്തിന്റെ പങ്കാളിത്തം നമ്മുടെ രാജ്യത്തെ രൂപപ്പെടുത്തുന്നതിൽ യുവാക്കൾക്ക് ചെയ്യാവുന്ന സംഭാവനകളെക്കുറിച്ച് സംസാരിക്കുന്നു. ആന്ധ്രാപ്രദേശിൽ വിശാഖപട്ടണം ആസ്ഥാനമായി ഒരു റെയിൽ‌വേ മേഖല അനുവദിച്ചുകിട്ടുന്നതിൽ  കേന്ദ്രത്തിന്റെ ശ്രദ്ധ ആകർഷിക്കുന്നതിനായി അദ്ദേഹം ഒരു സ്വകാര്യ അംഗ ബിൽ അവതരിപ്പിച്ചു. .
പാർലമെന്റിലെ പ്രകടനം
ലോക്സഭയിലെ പ്രകടനം, 2014 മുതൽ ഇന്നുവരെ
പാർലമെന്ററി കമ്മിറ്റികൾ
റെയിൽ‌വേ, ആഭ്യന്തരകാര്യ സ്റ്റാൻഡിംഗ് കമ്മിറ്റി, ടൂറിസം, സാംസ്കാരിക മന്ത്രാലയത്തിന്റെ കൺസൾട്ടേറ്റീവ് കമ്മിറ്റി, മറ്റ് പിന്നോക്ക വിഭാഗങ്ങളുടെ ക്ഷേമ സമിതി, Language ദ്യോഗിക ഭാഷാ വകുപ്പ് എന്നിവയിലെ അംഗമാണ് അദ്ദേഹം.
ഐക്യരാഷ്ട്രസഭയിൽ
നിരായുധീകരണം സംബന്ധിച്ച ആദ്യ സമിതിയുടെ 22-ാമത് യോഗത്തിൽ ഐക്യരാഷ്ട്ര പൊതുസഭയുടെ 72-ാമത് സെഷനിൽ രാം മോഹൻ നായിഡു ഇന്ത്യയെ പ്രതിനിധീകരിച്ചു. ബഹുരാഷ്ട്രവാദത്തിനായുള്ള യഥാർത്ഥ പരിശ്രമത്തിലൂടെ യുഎൻ ചാർട്ടറിന്റെയും അന്താരാഷ്ട്ര സമാധാനത്തിന്റെയും ആശയങ്ങൾ സംരക്ഷിക്കുന്നതിനുള്ള ഇന്ത്യയുടെ പ്രതിബദ്ധതയെക്കുറിച്ച് അദ്ദേഹം ized ന്നിപ്പറഞ്ഞു. ഇന്ത്യയെ പ്രതിനിധീകരിച്ച്, ഐക്യരാഷ്ട്രസഭയിലെ എല്ലാ വശങ്ങളിലും ആണവ നിരായുധീകരണത്തിലും വ്യാപനരഹിതമാക്കലിലുമുള്ള ഉൽപാദന നടപടികൾക്ക് അദ്ദേഹം പ്രാധാന്യം നൽകി.
സ്വാധീനത്തിനുള്ള രാഷ്ട്രീയം
രാഷ്ട്രീയത്തിൽ യുവാക്കൾക്ക് ഒരു പ്രധാന പങ്കുണ്ടെന്ന് രാം മോഹൻ നായിഡു കിഞ്ചരാപു വിശ്വസിക്കുന്നു, രാഷ്ട്രീയം തിരഞ്ഞെടുപ്പിനെ മാത്രമല്ല, ജനങ്ങളുടെ പ്രശ്‌നങ്ങൾ പരിഹരിക്കുന്നതിനാണ്. അതേ ആശയത്തോടെ, യുവാക്കൾക്ക് രാഷ്ട്രീയത്തിൽ പങ്കെടുക്കാനുള്ള അവസരം വർദ്ധിപ്പിക്കാനും അവർക്ക് ഭരണത്തിന് എക്സ്പോഷർ നൽകാനും “പൊളിറ്റിക്സ് ഫോർ ഇംപാക്റ്റ്” എന്ന ഇന്റേൺഷിപ്പ് പ്രോഗ്രാം അദ്ദേഹം ആരംഭിച്ചു. 16 സംസ്ഥാനങ്ങളിൽ നിന്നും 130 കോളേജുകളിൽ നിന്നുമുള്ള 210 വിദ്യാർത്ഥികൾ ഇന്റേൺഷിപ്പിന് അപേക്ഷ നൽകി. അതിൽ 18 വിദ്യാർത്ഥികളെ 2 മാസത്തേക്ക് തന്റെ നിയോജകമണ്ഡലത്തിലെ പ്രശ്നങ്ങളിൽ പ്രവർത്തിക്കാൻ തിരഞ്ഞെടുത്തു.
പരാമർശങ്ങൾ
വർഗ്ഗം:ആന്ധ്രാപ്രദേശിൽ നിന്നുള്ള ലോക്‌സഭാംഗങ്ങൾ വർഗ്ഗം:തെലുഗുദേശം നേതാക്കൾ വർഗ്ഗം:പതിനാറാം ലോക്‌സഭയിലെ അംഗങ്ങൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1987-ൽ ജനിച്ചവർ വർഗ്ഗം:പതിനേഴാം ലോകസഭയിലെ ആന്ധ്രപ്രദേശിൽ നിന്നുള്ള അംഗങ്ങൾ
8 (അക്കം)
8 എട്ട് (eight;) ഒരു അക്കം, എണ്ണൽ സംഖ്യ, എട്ട് എന്ന അക്കത്തെ കുറിക്കാനുപയോഗിക്കുന്ന ചിഹ്നം.7 നും9നുമിടയിലെ സംഖ്യ. 2ന്റെയും 4ന്റെയും വർഗമായ സംഖ്യ
പുറം കണ്ണികൾ
വർഗ്ഗം:പൂർണ്ണസംഖ്യകൾ വർഗ്ഗം:8 (അക്കം)
പി. അമ്പു നായർ
വടക്കേ മലബാറിലെ ഒരു ആദ്യകാല കമ്മ്യൂണിസ്റ്റു് പ്രവർത്തകനും കർഷകസംഘം നേതാവുമായിരുന്നു '''പി. അമ്പു നായർ.'''
ജിവിതരേഖ
കൽക്കത്താ തീസിസ്സ് അഗീകരിച്ച കമ്മ്യൂണിസ്റ്റ് പാർട്ടി രണ്ടാം പാർട്ടി കോൺഗ്രസ്സിലെ പ്രതിനിധിയായിരുന്നു പി. അമ്പു നായർ. രാവണീശ്വരം നെല്ലെടുപ്പ് സമരം അടക്കം കൂറേ കർഷകസമരങ്ങൾക്കു് നേതൃത്വം നൽകി.
1964-ൽ കമ്മ്യൂണിസ്റ്റ് പാർട്ടി പിളർന്നപ്പോൾ അദ്ദേഹം സി പി ഐ-നോടൊപ്പം നിലകൊണ്ടെങ്കിലും പാർച്ചിയുടെ പിളർപ്പിൽ മനംനൊന്തു് അദ്ദേഹം ക്രമേണെ പൊതുപ്രവർത്തനത്തിൽ നിന്നും പിൻവലിഞ്ഞു
അവലംബം
.
വർഗ്ഗം:കേരളത്തിലെ കമ്യൂണിസ്റ്റ് പ്രവർത്തകർ
മുളവുകാട് ഗ്രാമപഞ്ചായത്ത്
എറണാകുളം ജില്ലയിലെ ഇടപ്പള്ളി ബ്ലോക്കിലെ ഒരു ഗ്രാമപഞ്ചായത്താണ് മുളവുകാട്. വൈപ്പിൻ ദ്വീപിൽ നിന്നും ഒറ്റപ്പെട്ടുകിടക്കുന്ന മറ്റൊരു ദ്വീപാണ് മുളവുകാട്. വടക്ക് കടമക്കുടി, ഞാറയ്ക്കൽ പഞ്ചായത്തുകളും, കിഴക്കും തെക്കും കൊച്ചി കോർപ്പറേഷനും, പടിഞ്ഞാറ് എളങ്കുന്നപ്പുഴ പഞ്ചായത്തുമാണ് മുളവുകാട് പഞ്ചായത്തിന്റെ അതിരുകൾ. എറണാകുളം നഗരത്തിൽ നിന്നും വളരെയടുത്താണ് മുളവുകാട് എന്ന നാലുപാടും വെള്ളത്താൽ ചുറ്റപ്പെ‌ട്ടുകിടക്കുന്ന ഈ ദ്വീപ് സ്ഥിതിചെയ്യുന്നത്. കാലങ്ങൾക്കു മുമ്പ് ഇങ്ങോട്ടുള്ള ഗതാഗതത്തിനുപയോഗിച്ചിരുന്നത് ജലമാർഗ്ഗമാണ്. എന്നാൽ ഗോശ്രീ പാലം രൂപീകൃതമായതോടെ ഈ ദ്വീപിലേക്കുള്ള ജനസഞ്ചാരം എളുപ്പമായി. മുളവുകാട് ദ്വീപിന്റെ തെക്കേ അറ്റത്തുള്ള ബോൾഗാട്ടി കൊട്ടാരം അറിയപ്പെടുന്ന ഒരു വിനോദ സഞ്ചാരകേന്ദ്രമാണ്. 1744-ൽ ഡച്ചുകാർ നിർമ്മിച്ചതാണ് ഈ കൊട്ടാരം എന്നു കരുതപ്പെടുന്നു. ഇപ്പോൾ ഇത് കേരളം വിനോദസഞ്ചാര വകുപ്പിന്റെ അധീനതയിൽ പെടുന്നു.
ചരിത്രം
ആദ്യകാലങ്ങളിൽ ഇവിടുത്തെ ജനങ്ങളെ കരിച്ചോറ് തിന്നുന്നവർ എന്നാണ് വിശേഷിപ്പിച്ചിരുന്നത് (കരിക്കപ്പലിൽ ജോലി ചെയ്യവേ സമയക്കുറവു മൂലം കൈ കഴുകാതെ ചോറുണ്ണുന്ന അവസ്ഥ). പിന്നീട് ഡോക്ക് ലേബർ ബോർഡിലെ രജിസ്ട്രേഷനിലൂടെയും മറ്റും ഇവിടുത്തെ ജനങ്ങൾക്ക് മെച്ചപ്പെട്ട കൂലിയും അതോടനുബന്ധിച്ച് ഉയർന്ന ജീവിത സൗകര്യങ്ങളും ഉണ്ടായി. എങ്കിലും ഗോശ്രീ പാലത്തിന്റെ വരവോടുകൂടി ഇവിടെ വല്ലാത്തൊരു മുന്നേറ്റം തന്നെയുണ്ടായി.
ജീവിതോപാധി
ആദ്യകാലത്ത് തുഛമായ കൂലിക്കാണ് ഇവിടുത്തെ ആളുകൾ ജോലിയെടുത്തിരുന്നത്. കയർ പിരിക്കുക, കരിക്കപ്പലിൽ പണിയെടുക്കുക തുടങ്ങിയവയായിരുന്നു പ്രധാന ഉപജീവനമാർഗ്ഗം. എന്നാൽ പിന്നീട് കൊച്ചി കേന്ദ്രമായി, ടാറ്റ , ബർമാഷെൽ , കൊച്ചിൻ തുറമുറം തുടങ്ങിയവ വന്നതോടെ ഈ ദ്വീപിലെ 80% ആളുകൾക്കും മെച്ചപ്പെട്ട , സ്ഥിരമായ വരുമാനം ലഭിക്കുവാൻ തുടങ്ങി. വ്യാവസായികമായി വളരെ തളർന്ന ഒരു സ്ഥലമാണെങ്കിലും ഏറ്റവും അടുത്തുള്ള എറണാകുളത്തെ വ്യവസായിക വളർച്ചയിൽ സഹായിച്ചത് ഈ കൊച്ച് ദ്വീപുകാരാണ്. . എന്നാൽ വല്ലാർപാടം കണ്ടെയ്നർ ടെർമിനലിന്റെ വരവോടുകൂടി ഈ പ്രദേശമാകെ ഒരു കുതിച്ചുചാട്ടത്തിനൊരുങ്ങുകയാണ്. .
അവലംബം
വർഗ്ഗം:എറണാകുളം ജില്ലയിലെ ഗ്രാമപഞ്ചായത്തുകൾ
പിന്ററെസ്റ്റ്
ഒരു സോഷ്യൽ മീഡിയ വെബ്, മൊബൈൽ ആപ്ലിക്കേഷൻ കമ്പനിയാണ് പിന്ററെസ്റ്റ്. ചിത്രങ്ങൾ ഉപയോഗിച്ച് വേൾഡ് വൈഡ് വെബിലെ വിവരങ്ങൾ കണ്ടെത്താനും സംരക്ഷിക്കാനും രൂപകൽപ്പന ചെയ്ത ഒരു സോഫ്റ്റ്‌വേർ സിസ്റ്റം ആയി ഇത് പ്രവർത്തിക്കുന്നു. GIF- കളും, കൂടാതെ ചെറിയ തോതിൽ വീഡിയോകൾ കാണുവാനും ഇതുവഴി കഴിയും. ബെൻ സിൽ‌ബെർമാൻ, പോൾ സിയറ, ഇവാൻ ഷാർപ്പ് എന്നിവരാണ് പിന്ററെസ്റ്റ് സ്ഥാപിച്ചത്. 2019 ഓഗസ്റ്റ് വരെയുള്ള കണക്കുകൾ പ്രകാരം പിന്ററെസ്റ്റ് പ്രതിമാസം 300 ദശലക്ഷം സജീവ ഉപയോക്താക്കളിൽ എത്തി നിൽക്കുന്നു.
ചരിത്രം
2010 മാർച്ചിൽ ഒരു ബീറ്റ പതിപ്പായി പിന്ററെസ്ററ് ആരംഭിച്ചു. ആരംഭിച്ച് ഒരുവർഷത്തിനുള്ളിൽ തന്നെ വെബ്‌സൈറ്റിൽ 10,000 ഉപയോക്താക്കളുണ്ടായിരുന്നു. സൈറ്റിന്റെ ആദ്യ 5,000 ഉപയോക്താക്കൾക്ക് തന്റെ സ്വകാര്യ ഫോൺ നമ്പർ വാഗ്ദാനം ചെയ്യുന്നതായും ചില ഉപയോക്താക്കളുമായി കൂടിക്കാഴ്ച നടത്തിയതായും സഥാപകനായ ബെൻ സിൽബർമാൻ പറഞ്ഞു. 2011 മാർച്ച് ആദ്യം ഒരു ഐഫോൺ ആപ്ലിക്കേഷൻ പുറത്തിറക്കിയത്തിലൂടെ കമ്പനി പ്രതീക്ഷിച്ചതിലും കൂടുതൽ ഡൗൺലോഡുകൾ ആപ്ലിക്കേഷന് ലഭിച്ചു.. 2011 സെപ്റ്റംബറിൽ പിന്ററെസ്ററ് മൊബൈൽഫോൺ ഇതര ഉപയോക്താക്കൾക്കായി വെബ്‌സൈറ്റിന്റെ ഒരു പതിപ്പ് അവതരിപ്പിച്ചു. 2011ൽ ടൈം മാഗസിൻ അതിന്റെ 2011 ലെ 50 മികച്ച വെബ്‌സൈറ്റുകളിൽ ഒന്നായി പിന്ററെസ്റ്റ് ലിസ്റ്റുചെയ്തു. 2011 ഡിസംബറിൽ പിന്ററെസ്ററ്, ഏറ്റവും വലിയ 10 സോഷ്യൽ നെറ്റ്‌വർക്ക് സേവനങ്ങളിൽ ഒന്നായി മാറി.
സവിശേഷതകൾ
രജിസ്ട്രേഷൻ ഉപയോഗിക്കാൻ ആവശ്യമായ ഒരു സൗ ജന്യ വെബ്‌സൈറ്റാണ് പിന്ററെസ്റ്റ്. പിൻബോർഡുകൾ എന്നറിയപ്പെടുന്ന ശേഖരങ്ങളിലൂടെ ഉപയോക്താക്കൾക്ക് പിന്നുകൾ എന്നറിയപ്പെടുന്ന ഇമേജുകളും മറ്റ് മീഡിയ ഉള്ളടക്കവും (ഉദാ. വീഡിയോകൾ) അപ്‌ലോഡുചെയ്യാനും സംരക്ഷിക്കാനും തരംതിരിക്കാനും നിയന്ത്രിക്കാനും കഴിയും. 2015 ൽ, ഉപയോക്താക്കൾക്ക് വാക്കുകൾക്ക് പകരം ചിത്രങ്ങൾ ഉപയോഗിച്ച് തിരയാൻ അനുവദിക്കുന്ന ഒരു രീതികൂടി പിന്ററെസ്റ്റ് നടപ്പിലാക്കി.
നിയന്ത്രണം
പകർപ്പവകാശ ലംഘനത്തിൽ ഏർപ്പെടുന്ന 225 ഓളം ഓൺലൈൻ വെബ്‌സൈറ്റുകളെ തടയാൻ 2016 ജൂലൈയിൽ മദ്രാസ് ഹൈക്കോടതി ഉത്തരവിട്ടതിനെത്തുടർന്ന് ഇന്ത്യയിലെ ഇന്റർനെറ്റ് സേവന ദാതാക്കൾ പിന്ററെസ്റ്റിനെ തടഞ്ഞിരുന്നു. എന്നാൽ ഈ നിയന്ത്രണം താൽക്കാലികമായിരുന്നു.
ഡേവിഡ് ഷെപ്പേർഡ്
ക്രിക്കറ്റ് ലോകത്തെ ഏറ്റവും പ്രശസ്തരായ അമ്പയർമാരിൽ ഒരാളായിരുന്നു ഡേവിഡ് ഷെപ്പേർഡ്.
1940 ഡിസംബർ 27-ന് ഇംഗ്ലണ്ടിലെ ഡെവണിലെ ബിഡ്ഫോർഡിൽ ജനിച്ചു. 1965 മുതൽ 1979 വരെയുള്ള കാലയളവിൽ ഫസ്റ്റ് ക്ലാസ് ക്രിക്കറ്റിൽ കൗണ്ടി ക്ലബ്ബായ ഗ്ലൗസസ്റ്റർഷെയറിനായി കളിച്ചു. 1981-ലാണ് അമ്പയറിങ് രംഗത്തേക്ക് ഇദ്ദേഹം പ്രവേശിച്ചത്. 92 ടെസ്റ്റ് മത്സരങ്ങളിലും 172 അന്താരാഷ്ട്ര ഏകദിന മത്സരങ്ങളിലും അമ്പയറായി. ഇതിൽ മൂന്ന് ലോകകപ്പ് ഫൈനൽ മത്സരങ്ങളും ഉൾപ്പെടുന്നു. 2005-ൽ അമ്പയറിങിൽ നിന്ന് വിരമിച്ചു. ജമൈക്കയിലെ കിങ്സ്റ്റണിൽ നടന്ന വെസ്റ്റ് ഇൻഡീസ് - പാകിസ്താൻ ടെസ്റ്റ് മത്സരത്തിലാണ് അവസാനമായി അമ്പയറായത്.
2009 ഒക്ടോബർ 27-ന് ശ്വാസകോശാർബുദത്തേത്തുടർന്ന് അന്തരിച്ചു.
വർഗ്ഗം:1940-ൽ ജനിച്ചവർ വർഗ്ഗം: 2009-ൽ മരിച്ചവർ വർഗ്ഗം:ഡിസംബർ 27-ന് ജനിച്ചവർ വർഗ്ഗം:ഒക്ടോബർ 27-ന് മരിച്ചവർ
വർഗ്ഗം:ക്രിക്കറ്റ് അമ്പയർമാർ വർഗ്ഗം:ഇംഗ്ലീഷ് ക്രിക്കറ്റ് കളിക്കാർ
മാക്സ് മുള്ളർ
ലോകപ്രശസ്തനായ ഭാഷാതത്ത്വജ്ഞനും, പൗരസ്ത്യപൈതൃക ഗവേഷകനുമായിരുന്നു മാക്സ് മുള്ളർ എന്നറിയപ്പെട്ടിരുന്ന ജർമൻകാരനായിരുന്ന 'ഫ്രീഡ്റിക് മാക്സ് മുള്ളർ (ജ. ഡിസംബർ 6 1823, മ. ഒക്ടോബർ 28, 1900). പാശ്ചാത്യലോകത്ത് പൌരസ്ത്യ തത്ത്വചിന്തയെക്കുറിച്ചും ഭാരതത്തെക്കുറിച്ചുമുള്ള പഠനങ്ങൾക്ക് തുടക്കമിട്ട വ്യക്തിയെന്ന നിലയിലും മാക്സ് മുള്ളറെ കരുതുന്നവരുണ്ട്.
ഋഗ്വേദത്തിന്റെ സംസ്കൃത വ്യാഖ്യാനവും പഠനങ്ങളും മാക്സ് മുള്ളറെ പ്രശസ്തനാക്കുകയുണ്ടായി. 1850 ൽ മാക്സ് മുള്ളർ നവീന യൂറോപ്യൻ ഭാഷകൾക്കായുള്ള പ്രൊഫസ്സറായി ഓക്സ് ഫോഡ് സർവ്വകലാശാലയിൽ നിയമിയ്ക്കപ്പെട്ടു. കമ്പാരറ്റീവ് ഫിലോളജിയുടെ ഓക്സ്ഫോഡിലെ ആദ്യത്തെ പ്രൊഫസ്സറും മാക്സ് മുള്ളർ ആയിരുന്നു. 1844 ൽ ഓക്സ്ഫോഡിൽ തന്റെ ധൈഷണിക ജീവിതം ആരംഭിയ്ക്കുന്നതിനു മുൻപ് തന്നെ ഉപനിഷത്തുക്കൾ തർജ്ജമ ചെയ്യാനും, ഫ്രാൻസ് ബോപ്പിന്റെ കീഴിൽ സംസ്കൃതഭാഷയിൽ ഗവേഷണം നടത്തുവാനും  തുടങ്ങിയിരുന്നു. ഫ്രീഡ്റിക്ക് ഷെല്ലിങ്ങുമായി സഹകരിച്ചാണ് അദ്ദേഹം ബർലിൻ സർവ്വകലാശാലയിൽ പ്രവർത്തിച്ചിരുന്നത്. ഇക്കാലത്തു തന്നെയാണ് അദ്ദേഹത്തിന്റെ ആദ്യ ഗ്രന്ഥമായ ഹിതോപദേശകഥകളുടെ ജർമ്മൻ ഭാഷാന്തരം പ്രസിദ്ധീകൃതമായത്.
പഠനങ്ങളും ഗ്രന്ഥങ്ങളും
മുള്ളറുടെ പഠനങ്ങളും ഗ്രന്ഥങ്ങളും 18 വാല്യങ്ങളിലായി ലഭ്യമാണ്. താഴെക്കാണുന്നവ അവയിൽ ചിലതാണ്.
മൈക്കൽ ജാക്സന്റെ സാംസ്കാരിക സ്വാധീനം
ലഘുചിത്രം|മൈക്കൽ ജാക്സൺ തന്റെ 1992-ലെ ഡെയ്ഞ്ചൊറസ് ലോക പര്യടനത്തിനിടെ
വളരെ കുട്ടിയായിരുന്നപ്പോഴെ പാടുന്നതിൽ മികവ് കാണിച്ചിരുന്ന ജാക്സൺ തന്റെ അഞ്ചാം വയസ്സുള്ളപ്പോൾ തന്റെ പഴയ സഹോദരങ്ങളോടൊപ്പം ദ ജാക്സൺ 5 ൽ ചേർന്നു.1980 -ന്റെ തുടക്കത്തിൽ ജനപ്രിയ സംസ്കാരത്തിലെ ശക്തമായ ഒരു സാന്നിധ്യമായ ഇദ്ദേഹമാണ് എംടിവിയിൽ ശക്തമായ ആരാധക പിന്തുണ ലഭിച്ച ആദ്യ ആഫ്രിക്കൻ- അമേരിക്കൻ വംശജൻ.ഇദ്ദേഹത്തിന്റെ ബീറ്റ് ഇറ്റ്, ബില്ലി ജീൻ, ത്രില്ലർ എന്നീ ഗാനങ്ങളുടെ വീഡിയോകളുടെ പ്രശസ്തി വർണ്ണ വിവേചനത്തിന്റെ അതിർ വരമ്പുകൾ തകർക്കാനും ശൈശവദശയിലായിരുന്ന എംറ്റിവി ചാനലിന്റെ വളർച്ചയ്ക്കും കാരണമായി.
അവലംബം
വർഗ്ഗം:മൈക്കൽ ജാക്സൺ വർഗ്ഗം:സംഗീതം - അപൂർണ്ണലേഖനങ്ങൾ
സൂര്യഗ്രഹണം (2009 ജൂലൈ 22)
136-ആം സാരോസ് ചക്രത്തിന്റെ ഭാഗമായിരുന്നു ഈ ഗ്രഹണം.
ഇന്ത്യൻ റെയർ എർത്ത്സ് ലിമിറ്റഡ്
ഘനധാതുക്കളും അപൂർവ മൃത്തുക്കളും (Rare earths) ഖനനം ചെയ്‌ത്‌, സംസ്‌കരിച്ച്‌ ഉപയുക്തമാക്കി വിപണനം നടത്തുന്ന ഒരു പൊതുമേഖലാസ്ഥാപനമാണ് ഇന്ത്യൻ റെയർ എർത്ത്സ് ലിമിറ്റഡ്. 1952-ൽ പ്രവർത്തനം ആരംഭിച്ച ഈ സ്ഥാപനത്തിന് റെയർ എർത്‌സ്‌ ഡിവിഷൻ, മിനറൽ ഡിവിഷൻ, ഒറീസ സാൻഡ്‌സ്‌ കോംപ്ലക്‌സ്‌ എന്നീ മൂന്നു വിഭാഗങ്ങളുണ്ട്‌. മുംബൈ ആണ്‌ ഈ സ്ഥാപനത്തിന്റെ കേന്ദ്ര ആസ്ഥാനം.
ചരിത്രം
സ്വാതന്ത്ര്യലബ്‌ധിക്കുമുമ്പ്‌ തോറിയം, യുറേനിയം എന്നിവ അടങ്ങിയിട്ടുള്ള മോണസൈറ്റ്‌ ധാതു യാതൊരു നിയന്ത്രണവുമില്ലാതെ വിദേശരാഷ്‌ട്രങ്ങളിലേക്ക്‌ കയറ്റി അയച്ചിരുന്നു. 1948-ൽ അറ്റോമിക്‌ എനർജി കമ്മിഷൻ സ്ഥാപിതമായതിനെത്തുടർന്ന്‌ മോണസൈറ്റിന്റെ കയറ്റുമതി നിർത്തലാക്കുകയും ധാതുക്കൾ ഇന്ത്യയിൽത്തന്നെ സംസ്‌കരിക്കാൻ തുടങ്ങുകയും ചെയ്‌തു. ഇതിന്റെ ഭാഗമായാണ്‌ ആലുവയിലെ ഉദ്യോഗമണ്ഡലിൽ പെരിയാർ നദിയുടെ തീരത്ത്‌ റെയർ എർത്‌സ്‌ ഡിവിഷൻ ആരംഭിച്ചത്‌. പ്രതിവർഷം 1,500 മെട്രിക്‌ ടൺ മോണസൈറ്റ്‌ സംസ്‌കരിക്കണമെന്ന ഉദ്ദേശ്യത്തോടെ ആരംഭിച്ച ഈ സ്ഥാപനത്തിന്റെ ഉത്‌പാദനക്ഷമത ഇന്ന്‌ 4,500 മെട്രിക്‌ ടൺ വരെ ആയി വളർന്നിട്ടുണ്ട്‌. ആദ്യകാലങ്ങളിൽ വിദേശരാഷ്‌ട്രങ്ങളുടെ മത്സരം നേരിടേണ്ടിവന്ന ഈ സ്ഥാപനം ഇന്ന്‌ ലോകവിപണിയിൽ ഒരു പ്രമുഖസ്ഥാനം കരസ്ഥമാക്കിയിരിക്കുന്നു. വിദേശരാജ്യങ്ങളുടെ സഹകരണം കൂടാതെതന്നെ സാധ്യമാക്കിയ സാങ്കേതിക വികസനത്തെത്തുടർന്ന്‌ ആഗോളചോദനത്തിന്റെ മൂന്നിലൊന്ന്‌ ഭാഗം മോണോസൈറ്റ്‌ ഉത്‌പാദിപ്പിക്കുന്നത്‌ ഈ സ്ഥാപനമാണ്‌. ഭാഭാ അറ്റോമിക്‌ റിസർച്ച്‌ സെന്ററിന്റെ സഹകരണത്തോടെ റെയർ എർത്‌സ്‌ ഫ്‌ളൂറൈഡ്‌, റെയർ എർത്‌സ്‌ ഓക്‌സൈഡ്‌, ശുദ്ധ സീരിയം ഓക്‌സൈഡ്‌ എന്നിവ ഉത്‌പാദിപ്പിച്ചുവരുന്നു.
സാമ്പത്തിക പ്രതിസന്ധിയെത്തുടർന്ന്‌ ധാതുമണൽ ഖനന രംഗത്തെ ആദ്യകാല സംരംഭങ്ങളായിരുന്ന ട്രാവൻകൂർ മിനറൽസ്‌ ലിമിറ്റഡ്‌, ഹോപ്‌കിൻസ്‌ ആൻഡ്‌ വില്യം ട്രാവൻകൂർ ലിമിറ്റഡ്‌ എന്നീ സ്ഥാപനങ്ങളുടെ പ്രവർത്തനം നിലച്ചപ്പോൾ 1965-ൽ കേന്ദ്രസർക്കാർ ഇവയെ ഏറ്റെടുക്കുകയും ഇന്ത്യൻ റെയർ എർത്‌സ്‌ ലിമിറ്റഡിന്‌ കൈമാറുകയും ചെയ്‌തു. ഇതേത്തുടർന്ന്‌, ഈ സ്ഥാപനങ്ങളുടേതായി കൊല്ലം ജില്ലയിലെ ചവറ, കന്യാകുമാരിക്കടുത്ത് മണവാളക്കുറിച്ചി എന്നിവിടങ്ങളിലുണ്ടായിരുന്ന ഖനന, സംസ്‌കരണ പ്ലാന്റുകൾ നവീകരിക്കപ്പെട്ടു. ഈ കമ്പനികളാണ്‌ മിനറൽ ഡിവിഷൻ എന്നറിയപ്പെടുന്നത്‌. ഇൽമനൈറ്റ്‌, സിർക്കോൺ, റൂട്ടെയിൽ, സിലിമനൈറ്റ്‌, മോണോസൈറ്റ്‌, ഗാർനൈറ്റ്‌ തുടങ്ങിയവയാണ്‌ ഇവിടെ പ്രധാനമായും ഉത്‌പാദിപ്പിക്കുന്നത്‌. ചവറയിൽ പ്രതിവർഷം 1,54,000 ടൺ ഇൽമനൈറ്റും 14,000 ടൺ സിർക്കോണും 9,500 ടൺ റൂട്ടെയിലും 7,000 ടൺ സിലിമനൈറ്റും 750 ടൺ മോണോസൈറ്റുമാണ്‌ ഉത്‌പാദിപ്പിക്കപ്പെടുന്നത്‌. ഉത്‌പാദിപ്പിക്കപ്പെടുന്ന ഇൽമനൈറ്റിന്റെ 40 ശതമാനം കയറ്റുമതിക്കും ബാക്കി ആഭ്യന്തരവിപണിയിലേക്കും പോകുന്നു.
മണവാളക്കുറിച്ചിയിലെ മിനറൽ ഡിവിഷനിൽ 90,000 ടൺ ഇൽമനൈറ്റും 3,500 ടൺ റൂട്ടെയിലും 10,000 ടൺ സിർക്കോണും 3000 ടൺ മോണോസൈറ്റും 10,000 ടൺ ഗാർനൈറ്റും പ്രതിവർഷം ഉത്‌പാദിപ്പിക്കുന്നു. ഇവിടെ സിർക്കോണിന്റെ സംസ്‌കരണത്തിനായി പ്രത്യേകം ഒരു കെമിക്കൽ പ്ലാന്റും പ്രവർത്തിക്കുന്നുണ്ട്‌. മിനറൽ ഡിവിഷന്റെ പ്രവർത്തനങ്ങൾ ഏകോപിപ്പിക്കുന്നത്‌ കൊല്ലം കേന്ദ്രമാക്കിയാണ്‌.
ഇന്ത്യൻ റെയർ എർത്‌സ്‌ ലിമിറ്റഡിന്റെ ഏറ്റവും വലിയ വിഭാഗമായ ഒറീസ സാൻഡ്‌സ്‌ കോംപ്ലക്‌സ്‌ (OSCOM) സ്ഥാപിതമായത്‌ 1986-ലാണ്‌. ഒഡിഷയിലെ ചത്രപുരത്താണ്‌ ഇത്‌ സ്ഥിതി ചെയ്യുന്നത്‌. ഇവിടെ നിന്നും ഇൽമനൈറ്റ്‌, റൂട്ടെയിൽ, സിർക്കോൺ, സിലിമനൈറ്റ്‌, ഗാർനൈറ്റ്‌ മുതലായവയാണ്‌ പ്രധാനമായും ഖനനം ചെയ്‌ത്‌ സംസ്‌കരിക്കുന്നത്‌.
മുംബൈയിൽ സർക്കാർ ഉടമസ്ഥതയിലുള്ള തോറിയം പ്ലാന്റിന്റെ (ട്രോംബേ) പ്രവർത്തനച്ചുമതല ഇന്ത്യൻ റെയർ എർത്‌സ്‌ ലിമിറ്റഡിനാണ്‌. ആലുവയിൽ ഉത്‌പാദിപ്പിക്കുന്ന അസംസ്‌കൃത തോറിയം ഹൈഡ്രാക്‌സൈഡ്‌ ഇവിടെയാണ്‌ സംസ്‌കരിച്ചെടുക്കുന്നത്‌. ലോകത്തിൽ ഏറ്റവും കൂടുതൽ തോറിയം നൈട്രറ്റ്‌ ഉത്‌പാദിപ്പിക്കുന്നതും ട്രോംബേ പ്ലാന്റ്‌ തന്നെയാണ്‌. ഇത്‌ കൂടാതെ, റിയാക്‌ടർ ഗ്രേഡ്‌ തോറിയം ഓക്‌സൈഡും മറ്റു തോറിയം യൗഗികങ്ങളും ഉത്‌പാദിപ്പിക്കുകയും കയറ്റി അയയ്‌ക്കുകയും ചെയ്യുന്നു.
ഇന്ത്യൻ റെയർ എർത്‌സിന്റെ മറ്റ്‌ ഉത്‌പന്നങ്ങൾ ട്രൈസോഡിയം ഫോസ്‌ഫേറ്റ്‌, റെയർ എർത്‌സ്‌ ക്ലോറൈഡ്‌, സിറിയം നൈട്രേറ്റ്‌, സിർക്കോണിയം ഒപേസിഫയർ, സിർക്കോണിയം ഓക്‌സൈഡ്‌, സിർക്കോൺ ഫ്‌ളോർ, റെയർ എർത്‌സ്‌ ഓക്‌സൈഡുകൾ, സീറിയം ഹൈഡ്രേറ്റ്‌, ലന്താനം നൈട്രേറ്റ്‌, ഡിസിമിയം യൗഗികങ്ങൾ തുടങ്ങിയവയാണ്‌.
സൂര്യഗ്രഹണം (2009 ജൂലൈ 22)
പുറം കണ്ണികൾ
വർഗ്ഗം:സൂര്യഗ്രഹണം
അമേരിക്കൻ കാട്ടുപോത്ത്
വടക്കേ അമേരിക്കൻ പുൽമേടുകളിൽ (Prairie) കൂട്ടങ്ങളായി കണ്ടുവരുന്ന പ്രത്യേകതരം വന്യജന്തുവാണ്‌ അമേരിക്കൻ കാട്ടുപോത്ത്. ബൈസൺ ബൈസൺ (Bison bison) എന്ന് ശാസ്ത്രനാമത്തിൽ അറിയപ്പെടുന്ന ഇവ 'ബോവിഡേ' (Bovidae) എന്ന ജന്തുകുടുംബത്തിൽ ഉൾപ്പെടുന്നു. ഏഷ്യയിലും ആഫ്രിക്കയിലും കണ്ടുവരുന്ന കാട്ടുപോത്തുകൾ ഇവയിൽനിന്നും വ്യത്യസ്തങ്ങളാണ്.
ഇന്ത്യൻ റെയർ എർത്ത്സ് ലിമിറ്റഡ്
പുരസ്കാരങ്ങൾ
കാര്യക്ഷമതയുടെ അടിസ്ഥാനത്തിൽ അനേകം പുരസ്‌കാരങ്ങൾ നേടിയിട്ടുള്ള സ്ഥാപനമാണ്‌ ഇന്ത്യൻ റെയർ എർത്‌സ്‌. കൗൺസിൽ ഓഫ്‌ ഇൻഡസ്‌ട്രിയൽ സേഫ്‌റ്റി അവാർഡ്‌ (1967), ഇന്ത്യൻ കെമിക്കൽ മാനുഫാക്‌ചേഴ്‌സ്‌ അസോസിയേഷൻ അവാർഡ്‌ (1967), ബേസിക്ക്‌ കെമിക്കൽസ്‌ ഫാർമസ്യൂട്ടിക്കൽസ്‌ & സോപ്‌സ്‌ എക്‌സ്‌പോർട്ട്‌ കൗൺസിൽ അവാർഡ്‌ (1969-70), നാഷണൽ സേഫ്‌റ്റി കൗൺസിൽ അവാർഡ്‌ (1999, 2000, 2001, 2003, 2005), ഗ്രീൻ ടെക്‌ സേഫ്‌റ്റി അവാർഡ്‌ (2002, 03) എ.ഇ.ആർ.ബി. ഗ്രീൻസൈറ്റ്‌ അവാർഡ്‌ (1994, 95, 97, 98, 99, 2000, 2001, 2002, 2004, 2005) തുടങ്ങിയവ ഇക്കൂട്ടത്തിൽപ്പെടുന്നു.
അമേരിക്കൻ കാട്ടുപോത്ത്
പ്രത്യേകതകൾ
അമേരിക്കൻ കാട്ടുപോത്ത് കരുത്തുറ്റ ഒരു മൃഗമാണ്. പൂർണവളർച്ചയെത്തുമ്പോൾ ഉദ്ദേശം 2 മീ. ഉയരവും 765 കി.ഗ്രാം തൂക്കവും വരും. തലയും കഴുത്തും ചുമലും ഇരുണ്ട തവിട്ടു നിറമുള്ള രോമത്താൽ ആവൃതമാണ്. തലയിലെ നീണ്ട രോമവും താടിരോമവും മൂലം തലയ്ക്ക് ഉള്ളതിലധികം വലിപ്പം തോന്നിക്കുന്നു. ചുമലിന് ഒരു കൂനുണ്ട്. ഉടലിന്റെ പിൻഭാഗം താരതമ്യേന കൃശമാണ്.
ഒരു കാലത്ത് ധാരാളമായുണ്ടായിരുന്ന കാട്ടുപോത്ത് ഇന്ന് യു.എസ്സിന്റെ പശ്ചിമഭാഗത്തും കാനഡയിലെ ചില സുരക്ഷിതമേഖലകളിലും മാത്രം കാണപ്പെടുന്നു.
പത്തൊമ്പതാം നൂറ്റാണ്ടിലെ കാട്ടുപോത്തുവേട്ട
പത്തൊൻപതാം നൂറ്റാണ്ടിൽ അമിതമായ വേട്ടകൊണ്ട് ഏതാണ്ട് വംശനാശത്തിന്റെ അടുത്തെത്തിയിരുന്നു അമേരിക്കൻ കാട്ടുപോത്ത്. അവയുടെ തോലിനായിട്ടാണ് ഈ കാട്ടുപോത്തുകളെ വേട്ടയാടിയിരുന്നത്. തോലെടുത്തതിനു ശേഷമുള്ള ദേഹം കിടന്നു ചീഞ്ഞു പോവാനായിരുന്നു വിട്ടിരുന്നത്. ദ്രവിച്ചുകഴിയുമ്പോൾ അവയുടെ എല്ലുകൾ പെറുക്കി കിഴക്കൻ ദേശത്തേക്ക് വലിയ അളവിൽ കയറ്റിയയച്ചിരുന്നു. ഇത്തരം കൂട്ടക്കൊലയ്ക്ക് അമേരിക്കൻ സേനയുടെ പിന്തുണ ഉണ്ടായിരുന്നു. പലകാരണങ്ങൾ ഇതിനു പിന്നിൽ കാണാം. കന്നുകാലിവളർത്തുന്നവയ്ക്ക് മൽസരം ഒഴിവാക്കാൻ ഇതുപകരിച്ചിരുന്നു. അമേരിക്കൻ ഇന്ത്യക്കാരുടെ മുഖ്യഭക്ഷണസ്രോതസ്സ് ആയിരുന്നു ഈ കാട്ടുപോത്തുകൾ. കാട്ടുപോത്തുകൾ ഇല്ലെങ്കിൽ ഒന്നുകിൽ അവർ നാടുവിട്ടുപോവുകയോ അല്ലെങ്കിൽ മരണത്തിനു കീഴടങ്ങുകയോ ചെയ്യേണ്ട അവസ്ഥയായിരുന്നു. ഇതായിരുന്നു അമേരിക്കൻ സേന ഈ കൂട്ടക്കൊലയെ പിന്തുണച്ചതിന്റെ കാരണം.
1830-കൾ ആയപ്പോഴേക്കും ഈ വേട്ടയാടൽ മൂർദ്ധന്യത്തിലെത്തി. ഒരു കൊല്ലം 280000 എണ്ണത്തെ വരെ കൊന്നിരുന്നു. വെടിമരുന്നും കുതിരകളും ഇവയുടെ തോലിനുള്ള നല്ല വിലയും എല്ലാം കൂടിയായപ്പോൾ കാട്ടുപോത്തുകളുടെ നിലനിൽപ്പ് പരുങ്ങളിലായി. 1830 മുതൽ ഏതാണ്ട് 15 വർഷം നീണ്ടുനിന്ന വരളച്ച കൂടിയായപ്പോൾ കാട്ടുപോത്തുകളുടെ കൂട്ടങ്ങൾ അപ്രത്യക്ഷമായി. 1860കളിൽ മഴ തിരിച്ചെത്തിയതോടെയാണ് പോത്തുകൾക്ക് രക്ഷയായത്.
തീവണ്ടി വന്നപ്പോൾ തീവണ്ടിക്കമ്പനികൾക്ക് ഈ പോത്തുകൾ ശല്യമായി. പോത്തിനെ ഇടിച്ച് വണ്ടികൾക്ക് അപകടം വന്നു. കൂട്ടമായിട്ട് തണുപ്പുകാലത്ത് പാളങ്ങളിൽ അഭയം തേടിയ പോത്തിൻകൂട്ടങ്ങൾ ആഴ്ചകളോളം തീവണ്ടി ഗതാഗതത്തിനു തടസ്സമായി.
കാട്ടുപോത്തുകൾ വംശനാശഭീഷണിയിലാവാനുള്ള പ്രധാന കാരണം പക്ഷേ, അവയെ അമിതമായി വാണിജ്യാവശ്യത്തിനു വേട്ടയാടിയിരുന്നതു തന്നെയാണ്.
പോത്തിന്റെ തോൽ വസ്ത്രങ്ങൾക്കും യന്ത്രങ്ങളുടെ ബെൽറ്റ് ഉണ്ടാക്കാനും ഉപയോഗിച്ചിരുന്നു. നല്ല ഉറപ്പുള്ളതും തേയ്മാനം കുറഞ്ഞിരുന്നതുമാണ് ഇവ യന്ത്രങ്ങളിലെ ബെൽറ്റ് ഉണ്ടാക്കാൻ ഉപയോഗിക്കാൻ കാരണം. തോൽക്കുപ്പായങ്ങൾക്കും വലിയ മാർക്കറ്റ് ആയിരുന്നു.
എണ്ണം വളരെയേറെ കുറഞ്ഞപ്പോൾ പോത്തുകളെ രക്ഷിക്കാൻ വേണ്ടി പല ഭാഗത്തും നിന്നും സമ്മർദ്ദങ്ങൾ ഉണ്ടായെങ്കിലും അമേരിക്കൻ പ്രസിഡണ്ട് യൂലിസ്സസ് ഗ്രാന്റ് അടക്കം അതു തടയുകയാണു ചെയ്തത്. ബാക്കിയുള്ളവയെ കൂടി കൂട്ടക്കൊല ചെയ്താൽ ഭക്ഷണം ഇല്ലാതെ അമേരിക്കൻ ഇന്ത്യക്കാർ നശിച്ചോളും എന്നു 1875ൽ ജനറൽ ഫിലിപ്പ് ഷെരിഡൻ അമേരിക്കൻ കോൺഗ്രസ്സിൽ വാദിച്ചിരുന്നു. 1884 ആയപ്പോഴേയ്ക്കും പോത്തുകൾ വംശനാശത്തിന്റെ വക്കിൽ എത്തിയിരുന്നു. 18-ാം ശതകത്തിന്റെ അവസാനത്തോടെ മിസിസിപ്പിയുടെ പൂർവഭാഗങ്ങളിൽനിന്നും പൂർണമായി ഇവ അപ്രത്യക്ഷമായിക്കഴിഞ്ഞിരുന്നു. 1889ൽ ഏതാണ്ട് ആയിരത്തോളം കാട്ടുപോത്തുകൾ മാത്രമേ ശേഷിച്ചിരുന്നുള്ളു എന്ന് കണക്കുകൾ സൂചിപ്പിക്കുന്നു.
ഇന്ന് സുരക്ഷിതമേഖലകളിലായി 20,000ത്തോളം കാട്ടുപോത്തുകൾ യു.എസ്സിലും കാനഡയിലുമായി ഉണ്ടെന്നാണ് കരുതപ്പെടുന്നത്.
അമേരിക്കൻ കാട്ടുപോത്തിന്റെ അടുത്ത ബന്ധുവായി കണക്കാക്കപ്പെടുന്നത് യൂറോപ്യൻ ബൈസൺ (European Bison) മാത്രമാണ്.
അവലംബം
വർഗ്ഗം:വന്യജീവികൾ
അബ്രഹാം മാസ്ലൊ
പ്രസിദ്ധനായ അമേരിക്കൻ മനശാസ്ത്രജ്ഞനായിരുന്നു അബ്രഹാം ഹരോൾഡ് മാസ്ലോ  ( / <span title="/ˈ/: primary stress follows">ˈ m <span title="/æ/: 'a' in 'bad'">æ z l <span title="/oʊ/: 'o' in 'code'">oʊ / ; April 1, 1908 – June 8, 1970) മനുഷ്യാവശ്യങ്ങളുടെ ശ്രേണിയെന്ന മനശാസ്ത്ര സിദ്ധാന്തത്തിലൂടെയാണ് അദ്ദേഹം ലോകപ്രശസ്തനായത്.(Maslow's hierarchy of needs,) a theory of psychological health predicated on fulfilling innate human needs in priority, culminating in self-actualization. അലിയൻറ് അന്താരാഷ്ട്ര സർവകലാശാലയിലെ മനശാസ്ത്ര വിഭാഗം പ്രൊഫസറായിരുന്നു മാസ്ലോ.ഇത് കൂടാതെ ബ്രണ്ടീസ് സർവകലാശാല,ബ്രൂകിലിൻ സർവകലാശാല, ന്യൂ സ്കൂൾ ഓഫ് സോഷ്യൽ റിസേർച്ച് ,കൊളംബിയ സർവകലാശാല( Columbia University) എന്നിവിടങ്ങളിലെല്ലാം പ്രവര‍ത്തിച്ചിട്ടുണ്ട്. മനുഷ്യനിലെ ഗുണാത്മക നന്മകളെ അദ്ദേഹം ഊന്നി.
അവലംബം
വർഗ്ഗം:1908-ൽ ജനിച്ചവർ വർഗ്ഗം:1970-ൽ മരിച്ചവർ വർഗ്ഗം:അമേരിക്കൻ നിരീശ്വരവാദികൾ വർഗ്ഗം:അമേരിക്കൻ മാനവികതാവാദികൾ വർഗ്ഗം:അമേരിക്കൻ മന:ശാസ്ത്രജ്ഞർ വർഗ്ഗം:ജൂത അമേരിക്കൻ എഴുത്തുകാർ വർഗ്ഗം:നിരീശ്വരവാദികളായ ജൂതന്മാർ
ഗ്രഹണ നമസ്കാരം
വിവിധ മതങ്ങളിലും ജനവിഭാഗങ്ങളിലും സൂര്യഗ്രഹണസമയത്തോ ചന്ദ്രഗ്രഹണസമയത്തോ നടത്തപ്പെടുന്ന പ്രാർത്ഥനകളെയാണു് ഗ്രഹണനമസ്കാരം എന്നുപറയുന്നത്. ഇസ്ലാം മതത്തിലും ഹിന്ദുമതത്തിലുമാണ് ഇത്തരം പ്രാർത്ഥനകളും വിശ്വാസങ്ങളും കൂടുതലായി നിലനിൽക്കുന്നത്. പല പ്രാചീന നാഗരികതകളിലും ഇത്തരത്തിലുള്ള നമസ്കാരങ്ങൾ നിലനിന്നിരുന്നതായി ചരിത്രത്തിൽ തെളിവുകളുണ്ട്.
എം. ഹരിദാസ്
വടക്കേ മലബാറിലെ ഒരു ആദ്യകാല കമ്മ്യൂണിസ്റ്റു് പ്രവർത്തകനും കർഷകസംഘം നേതാവുമായിരുന്നു '''എം. ഹരിദാസ്.''' ‌
ജിവിതരേഖ
അജാനൂർ പ്രദേശത്തു് കർഷകരുടെ പ്രശ്നങ്ങളിലിടപെട്ടുകൊണ്ടാണു് എം. ഹരിദാസ് രാഷ്ട്രീയ പ്രവർത്തനത്തിലേർപ്പെടുന്നതു്.രാവണീശ്വരം നെല്ലെടുപ്പ് സമരത്തിനു് നേതൃത്വം നൽകിയവരിൽ പ്രമുഖനായിരുന്നു എം. ഹരിദാസ്. 1964-ൽ കമ്മ്യൂണിസ്റ്റ് പാർട്ടി പിളർന്നപ്പോൾ അദ്ദേഹം സി പി ഐ-നോടൊപ്പം നിലകൊണ്ടു
അവലംബം
.
വർഗ്ഗം:കേരളത്തിലെ കമ്യൂണിസ്റ്റ് പ്രവർത്തകർ
ഹൈഫ അൽ അഗാ
പാലസ്തീനിയൻ രാഷ്ട്രീയ പ്രവർത്തകയും മന്ത്രിയുമാണ് ഹൈഫ അൽ അഗാ (English: Haifa al-Agha, Arabic:هيفاء الآغا ). 2014 ൽ രൂപീകരിച്ച പാലസ്തീനിയൻ ഐക്യ സർക്കാരിൽ വനിതാ ക്ഷേമ മന്ത്രിയായിരുന്നു.
വിദ്യാഭ്യാസം
1991ൽ ഒഖ്‌ലഹാമ സ്റ്റേറ്റ് സർവ്വകലാശാലയിൽ നിന്ന് എഡ്യുക്കേഷണൽ സ്റ്റഡീസിൽ പിഎച്ച്ഡി കരസ്ഥമാക്കി. ഗസ മുനമ്പിലെ ഹമാസ് സർക്കാരിൽ വിദ്യാഭ്യാസ മന്ത്രിയായി സേവനം അനുഷ്ടിച്ചിട്ടുണ്ട്.
അവലംബം
വർഗ്ഗം:പലസ്തീനിയൻ വനിതകൾ വർഗ്ഗം:പലസ്തീനിലെ രാഷ്ട്രീയപ്രവർത്തകർ
എന്റെ ഇന്നലെകൾ
ഉള്ളടക്കം
വൈക്കം സത്യാഗ്രഹത്തിന് ശേഷവും സാമൂഹിക അസമത്വം വിളയാടിയിരുന്ന കാലത്ത് പാണാവള്ളി സി.ജി. സദാശിവൻ തന്റെ അച്ഛൻ സി.കെ. കുമാരപ്പണിക്കരെ കമ്മ്യൂണിസ്റ്റ് പ്രസ്ഥാനത്തിലേക്ക് കൊണ്ടുവന്നതും അങ്ങനെ പ്രദേശത്തെ സമ്പന്നൻമാരിലൊരാളായ കുമാരപ്പണിക്കർ തൊഴിലാളി നേതാവായി വളർന്നതും 'ജൻമി കമ്മ്യൂണിസ്റ്റാവുന്നു' എന്ന ഭാഗത്തിൽ വിവരിക്കപ്പെടുന്നു.
പുന്നപ്ര-വയലാർ ആക്ഷൻ എന്ന് ആരംഭിക്കണമെന്ന് ആലോചിക്കാൻ ആലപ്പുഴയിൽ ചേർന്ന യോഗത്തിൽ കോൺഗ്രസ്സുകാരും കമ്മ്യൂണിസ്റ്റുകാരും ഒന്നിച്ച് ദിവാൻ സി.പി. രാമസ്വാമി അയ്യർക്ക് എതിരായ മുന്നേറ്റമാണ് ആവശ്യമെന്ന് പ്രഖ്യാപിച്ചതും യോഗം ആ തീരുമാനം അംഗീകരിച്ചതും അദ്ദേഹം വിവരിക്കുന്നു. വയലാർ സമരം ആരംഭിക്കാനുള്ള നീക്കം തന്റെ ചാരപ്പോലീസ് വഴി മണത്തറിഞ്ഞ ദിവാൻ വയലാറിൽ പട്ടാള ഭരണം പ്രഖ്യാപിച്ചു. നിരോധനാജ്ഞ പുറപ്പെടുവിച്ചുകൊണ്ട് വിമാനത്തിലൂടെ നോട്ടീസ് വിതരണം ചെയ്തതും പട്ടാള വണ്ടികൾ തലങ്ങും വിലങ്ങും പാഞ്ഞതുമെല്ലാം സ്‌കൂൾ വിദ്യാർത്ഥിയായിരുന്ന ചന്ദ്രപ്പനെന്ന കുട്ടിയിൽ ഉയർത്തിയ ആശങ്കകൾ 'വിമാനത്തിൽ നിന്നു വീണ നോട്ടീസ്' എന്ന അധ്യായത്തിലുണ്ട്.
ചന്ദ്രപ്പൻ ചേർത്തല സ്‌കൂളിൽ ഫസ്റ്റ് ഫോമിൽ പഠിക്കുമ്പോഴായിരുന്നു പുന്നപ്ര-വയലാർ സമരം നടന്നത്. ഏറ്റുമുട്ടൽ നടന്ന പ്രദേശത്തിന് തൊട്ടടുത്തായിരുന്നു വയലാർ രവിയുടെ വീട്. വ്യത്യസ്ത രാഷ്ട്രീയപ്രസ്ഥാനങ്ങളിൽ ഉൾപ്പെട്ടവരായിരുന്നെങ്കിലും വയലാർ രവിയുടെ കുടുംബമാണ് സമരകാലത്ത് തന്റെ കുടുംബത്തെ സഹായിച്ചതെന്ന് അദ്ദേഹം അനുസ്മരിക്കുന്നു. രവിയുടെ കൈപിടിച്ച് സ്‌കൂളിൽ പോയിരുന്നതും സ്‌കൂളിൽവെച്ച് എ.കെ. ആന്റണിയെ പരിചയപ്പെട്ടതുമെല്ലാം ആത്മകഥയുടെ ആദ്യഭാഗത്ത് അദ്ദേഹം രേഖപ്പെടുത്തിയിരിക്കുന്നു.
പിൽക്കാലത്ത് അച്ഛന്റെ സമരപാത പിന്തുടർന്ന് കമ്മ്യൂണിസ്റ്റ് പാർട്ടിയിലെത്തിയ ചന്ദ്രപ്പൻ കോളേജ് വിദ്യാർത്ഥി ആയിരിക്കുമ്പോൾ വീട്ടുകാരറിയാതെ ഗോവാ സമരത്തിൽ പങ്കെടുത്തതും വിമോചനസമരത്തെത്തുടർന്ന് പഠനം മുടങ്ങിയതും ആദ്യഭാഗത്തിലുണ്ട്.
'വ്യക്തി/രാഷ്ട്രീയം' എന്ന രണ്ടാം ഭാഗത്തിൽ ബുലുറോയ് ചൗധരിയുമായുണ്ടായിരുന്ന തന്റെ പ്രേമവും വിവാഹവും ചന്ദ്രപ്പൻ പ്രതിപാദിക്കുന്നുണ്ട്.
കമ്മ്യൂണിസ്റ്റ് പാർട്ടിയിലെ പിളർപ്പും അതിനാധാരമായ സംഭവങ്ങളുമാണ് മൂന്നാം ഭാഗത്തിലുള്ളത്. കോൺഗ്രസും ഇടതുപക്ഷവും, ഇടതുപക്ഷത്തിന്റെ മത സമീപനവും തുടർന്നുള്ള ഭാഗങ്ങളിൽ പ്രതിപാദിച്ചിരിക്കുന്നു.
അവലംബം
വർഗ്ഗം:മലയാളത്തിലെ ആത്മകഥകൾ
9 (അക്കം)
9 (nine;) ഒരു അക്കം, എണ്ണൽ സംഖ്യ, .8 നും10'നുമിടയിലെ സംഖ്യ. 3ന്റെ വർഗം
വർഗ്ഗം:പൂർണ്ണസംഖ്യകൾ വർഗ്ഗം:9 (അക്കം)
വിശാഖപട്ടണം (ലോകസഭാ മണ്ഡലം)
ഇന്ത്യ യിൽ ആന്ധ്രാപ്രദേശിലെ   ഇരുപത്തഞ്ചു ലോക്സഭാ മണ്ഡലങ്ങളി ൽ ഒന്നാണ് വിശാഖപട്ടണം ലോകസഭാ മണ്ഡലം  ഇത്  വിശാഖപട്ടണം ജില്ലയിലെ  ഏഴ് അസംബ്ലി നിയമസഭാമണ്ഡലങ്ങൾ ഉൾപ്പെടുന്നു. . വൈ എസ് ആർ ലെ എം.വി.വി സത്യനാരായണയാണ് ഈ മണ്ഡലത്തിലെ ലോകസഭാംഗം
നിയമസഭാ മണ്ഡലങ്ങൾ
വിശാഖപട്ടണം ലോക്സഭാ മണ്ഡലത്തിൽ ഇനിപ്പറയുന്ന നിയമസഭാ വിഭാഗങ്ങൾ ഉൾപ്പെടുന്നു:
ബാഹ്യ ലിങ്കുകൾ
വർഗ്ഗം:ആന്ധ്രാപ്രദേശിലെ ലോകസഭാമണ്ഡലങ്ങൾ
ശാരദ (നോവൽ)
ഒയ്യാരത്ത് ചന്തുമേനോൻ രചിച്ച നോവലാണ് ശാരദ. 1892ലാണ് ഇത് പ്രകാശിതമായത്. ഈ നോവലിന്റെ രണ്ടാംഭാഗം ഏഴുതികൊണ്ടിരിക്കുന്നിടെ ചന്തുമേനോൻ മരിച്ചതിനാൽ (1899) അപൂർണ്ണനോവലായി ഇതിനെ കണക്കാക്കുന്നു.
അവലംബം
വർഗ്ഗം:മലയാളം നോവലുകൾ വർഗ്ഗം:ഒയ്യാരത്ത് ചന്തുമേനോൻ എഴുതിയ നോവലുകൾ വർഗ്ഗം:ഇന്ത്യൻ നോവലുകൾ വർഗ്ഗം:19-ആം നൂറ്റാണ്ടിലെ ഇന്ത്യൻ നോവലുകൾ വർഗ്ഗം:സാമൂഹ്യ നോവലുകൾ വർഗ്ഗം:19-ആം നൂറ്റാണ്ടിലെ മലയാളം നോവലുകൾ
രൺഥംഭോർ ദേശീയോദ്യാനം
രാജസ്ഥാൻ സംസ്ഥാനത്തിലെ സാവോയ് മധോപൂർ ജില്ലയിലാണ് രൺഥംഭോർ ദേശീയോദ്യാനം സ്ഥിതി ചെയ്യുന്നത്. 1980-ലാണ് ഇത് രൂപവത്കരിക്കപ്പെട്ടത്. ഒരു കടുവാ സംരക്ഷണ കേന്ദ്രവും ഇതിനോട് ചേർന്ന് പ്രവർത്തിക്കുന്നു. ഒരുകാലത്ത് രാജസ്ഥാനിലെ രാജാക്കന്മാരുടെ നായാട്ടുകേന്ദ്രമായിരുന്നു ഈ പ്രദേശം.
ഭൂപ്രകൃതി
ഉദ്യാനത്തിന്റെ വിസ്തൃതി 392 ചതുരശ്ര കിലോമീറ്ററാണ്. ആരവല്ലി പർവതനിരയുടെ ഭാഗമായ ഈ ഉദ്യാനത്തിലൂടെ ബാണാസ് നദി ഒഴുകുന്നു. ധോക്ക്, കുളു, ബെർ, ഖിമി, പോളസ് എന്നീ വൃക്ഷങ്ങൾ ഇവിടെ ധാരാളമായി വളരുന്നു.
ജന്തുജാലങ്ങൾ
ഹന്മാൻ ലംഗൂര്‍, സംഭാർ, ചിങ്കാര, പെരുമ്പാമ്പ്, മൂർഖൻ, മുതല, സ്ലോത്ത് കരടി തുടങ്ങിയ ജന്തുക്കൾ ഇവിടെ അധിവസിക്കുന്നു. 256 ഇനങ്ങളിൽപ്പെട്ട പക്ഷികളെയും ഇവിടെ കാണാം.
വർഗ്ഗം:രാജസ്ഥാനിലെ ദേശീയോദ്യാനങ്ങൾ
വീനസ് വില്യംസ്
ഒരു അമേരിക്കൻ പ്രൊഫഷണൽ ടെന്നിസ് കളിക്കാരിയാണ് വീനസ് എബണി സ്റ്റാർ വില്യംസ്. മുൻ എറ്റിപി ഒന്നാം നമ്പർ താരമണിവർ.
7 സിംഗിൾസും 7 ഡബിൾസും 2 മിക്സഡ് ഡബിൾസും ഉൾപ്പെടെ 16 ഗ്രാൻഡ്സ്ലാം കിരീടങ്ങൾ നേടിയിട്ടുണ്ട്. ഒളിമ്പിക്സിൽ ഏറ്റവുമധികം സ്വർണമെഡലുകൾ നേടിയ ടെന്നിസ് താരം (പുരുഷന്മാരും സ്ത്രീകളും ഉൾപ്പെടെ) വീനസാണ്. സിംഗിൾസിൽ ഒന്നും വനിതകളുടെ ഡബിൾസിൽ രണ്ടുമായി മൂന്ന് സ്വർണ മെഡലുകളാണ് ഒളിമ്പിക്സിൽ ഇവരുടെ സമ്പാദ്യം.
ഇപ്പോഴത്തെ ലോക ഒന്നാം നമ്പറായ സെറീന വില്യംസിന്റെ മൂത്ത സഹോദരിയാണ് വീനസ്.
മൈക്രോപ്രൊസസ്സർ
right|thumb|250px|ഒരു [[Intel 80486DX2|ഇന്റൽ 80462DX2 മൈക്രോപ്രോസസറിന്റെ അച്ച് (ഡൈ) (യഥാർത്ഥ വലിപ്പം: 12×6.75 മി.മീ) അതിന്റെ പാക്കേജിങ്ങിൽ]] thumb|പിന്നുള്ളതും ഇല്ലാത്തതുമായ മൈക്രോപ്രൊസസ്സുറകൾ കമ്പ്യൂട്ടറിന്റെ മർമ്മപ്രധാന ഘടകമായ സെൽട്രൽ പ്രൊസസ്സിങ്ങ് യൂണിറ്റിനെ(CPU) സം‌യോജിപ്പിച്ച് ഒരു ഇന്റഗ്രേറ്റഡ് സർക്യൂട്ടിൽ അടക്കം ചെയ്തിരിക്കുന്നതാണ് മൈക്രോപ്രൊസസ്സറുകൾ. വാക്വംട്യൂബുകൾ ഉപയോഗിച്ചിരുന്ന ഭീമൻ കമ്പ്യൂട്ടറുകളുടെ സ്ഥാനത്ത് ട്രാൻസിസ്റ്ററുകൾ ഉപയോഗിക്കാൻ തുടങ്ങിയപ്പോൾ ചെറുതാകാൻ തുടങ്ങിയ കമ്പ്യൂട്ടറുകളിൽ അനേകം ട്രാൻസിസ്റ്ററുകൾ ഒന്നിച്ച് ചേർത്ത മൈക്രോപ്രൊസസ്സറുകൾ ഉപയോഗിക്കാൻ തുടങ്ങിയപ്പോൾ ഇന്നു കാണുന്ന വലിപ്പത്തിലേക്ക് സാധാരണ ഉപയോഗത്തിനുള്ളവ ചെറുതാകാൻ തുടങ്ങി. ഒന്നോ അതിലധികമോ മൈക്രോപ്രൊസസ്സറുകൾ കൂട്ടിച്ചേർ‍ത്താണ് കമ്പ്യൂട്ടറുകളുടെ സെണ്ട്രൽ പ്രൊസസ്സിങ്ങ് യൂണിറ്റ് ഉണ്ടാക്കുന്നത്. ഇതിലെ അടിസ്ഥാനഘടകങ്ങൾ നിർദ്ദേശങ്ങളും വിവരങ്ങളും മെമ്മറിയിൽ നിന്നെടുക്കുന്ന ഭാഗം, അതിനെ മനസ്സിലാക്കുന്ന ഭാഗം, നിയന്ത്രിക്കുന്ന ഭാഗം, കണക്കുകൂട്ടലുകൾ നടത്തുന്ന ഭാഗം എന്നിവയാണ്.
ആദ്യകാലങ്ങളിൽ
1960കളുടെ ആദ്യകാലങ്ങളിൽ ഫെയർ‌ചൈൽഡ് എന്ന കമ്പനി ആദ്യത്തെ ഇന്റഗ്രേറ്റഡ് സർക്യൂട്ടുകൾ(ഐ.സി.) വിപണിയിൽ എത്തിച്ചു ഏതാണ്ടിതേകാലത്തു തന്നെ ടെക്സാസ് ഇൻസ്ട്രുമെന്റ്സും ഐ.സി. നിർമ്മാണം തുടങ്ങിയിരുന്നു. 1962ൽ ആദ്യമായി ടി.ടി.എൽ. ഉപയോഗിച്ചുള്ളവയും 1968ൽ സി.മോസ്(C.Mos-Complementary MOSfet) സാങ്കേതികവിദ്യ ഉപയോഗിക്കുന്നവയും വിപണിയിൽ വന്നു. സാങ്കേതിക വിദ്യയിലും, നിർമ്മാണ സാങ്കേതിക വിദ്യയിലും, വസ്തുക്കളിലും നൂതനമായ രീതികൾ പല കമ്പനികളും ആവിഷ്കരിച്ച് കൊണ്ടിരുന്നു. ഇത് ഒരു ഐ.സിയിൽ സം‌യോജിപ്പിക്കാൻ സാധിക്കുന്ന ഘടകങ്ങളുടെ എണ്ണം വർദ്ധിപ്പിക്കുകയും വലിപ്പം കുറക്കുകയും ചെയ്തു കൊണ്ടിരുന്നു. ഈ സാഹചര്യത്തിലാണ് ഫെയർചൈൽഡിന്റെ ഗവേഷണവികസന വിഭാഗത്തിന്റെ മേധാവിയായിരുന്ന ഗോര്ഡൻ മൂർ തന്റെ പ്രസിദ്ധമായ പ്രവചനം നടത്തുന്നത് ഇത് പിന്നീട് ചെറിയ മാറ്റങ്ങളോടെ മൂർസ് ലാ എന്നറിയപ്പെട്ടു തുടങ്ങി
ആദ്യത്തെ മൈകോപ്രൊസസ്സറുകൾ
കമ്പ്യൂട്ടർ പൂർണ്ണമായും ഒരു ചിപ്പിൽ അടക്കം ചെയ്യുക എന്ന ആശയം 1950കളുടെ ആദ്യം മുതലേ ലേഖനങ്ങളിൽ വന്നു തുടങ്ങിയിരുന്നു, 1960കളുടെ അവസാനമായപ്പോഴേക്കും പുതിയതും നിലവിലുണ്ടായിരുന്നതുമായ ഒട്ടേറെ കമ്പനികൾ ഈ ലക്ഷ്യത്തിനു വേണ്ടിയുള്ള ശ്രമം തുടങ്ങിയിരുന്നു. 1971ൽ ടെക്സാസ് ഇൻസ്റ്റ്റുമെന്റ്സ് ആദ്യത്തെ മൈക്രോപ്രൊസസ്സറായ TMS1000 അവരുടെ കാൽക്കുലേറ്ററിൽ ഉപയോഗിക്കാൻ തുടങ്ങി എന്നാലും ഒരു മൈക്രോപ്രൊസസ്സർ എന്ന നിലയിൽ ആദ്യം വിപണിയിലെത്തുന്നത് ഇന്റൽ നിർമ്മിച്ച ഇന്റൽ 4004 ആണ്. 108KHz ക്ലോക്ക്‌സ്പീഡ് ഉണ്ടായിരുന്ന ഇതിൽ 2800 ഓളം ട്രാൻസിസ്റ്ററുകൾ ഉൾ‍ക്കൊള്ളിച്ചിരുന്നു. 1972ൽ ഇന്റൽ അവരുടെ ഇന്റൽ 8008 പുറത്തിറക്കി ഇതിന്റെ ഘടന 4004 ന്റേതു തന്നെയായിരുന്നെങ്കിലും അതിൽ നിന്നും വ്യത്യസ്തമായി ഇതൊരു 8ബിറ്റ് മൈക്രോപ്രൊസസ്സറായിരുന്നു. ഇതിനു ശേഷം ഇന്റൽ 32ബിറ്റ് മൈക്രോപ്രൊസസ്സറായ ഇന്റൽ‍ 432 വിപണിയിൽ എത്തിച്ചെങ്കിലും ഒട്ടും ശ്രദ്ധിക്കപ്പെട്ടില്ല.
ഐ.ബി.എം പേഴ്സണൽ കമ്പ്യൂട്ടറുകൾ
1979ൽ ഇന്റൽ പുറത്തിറക്കിയ ഇന്റൽ 8088 ആയിരുന്നു ഐ.ബി.എം പി.സി. യുടെയും അതിന്റെ ക്ലോണുകളുടെയും പ്രൊസസ്സർ. 4.77 മുതൽ 8 വരെ ക്ലോക്‌സ്പീഡ് ഉണ്ടായിരുന്ന ഇതിൽ 29000 ത്തോളം ട്രാൻസിസ്റ്ററുകളുണ്ടായിരുന്നു.
മോട്ടോറോള 68000
1979ൽ മോട്ടോറോള അവരുടെ പ്രൊസസ്സറായ മോട്ടോറോള 68000 പുറത്തിറക്കി 32ബിറ്റ് രജിസ്റ്ററുകളും അഡ്രസ്സ്പേസും ഉണ്ടായിരുന്നെങ്കിലും ഇതിനെ പുറത്തേക്കുള്ള ബസ് 16ബിറ്റ് ആയിരുന്നു. എംബഡഡ് ഉപയോഗങ്ങൾക്കു വേണ്ടി പ്രധാനമായും നിർമ്മിക്കപ്പെട്ട ഇതിന്റെ ഘടന ഡി.ഇ.സി പി.ഡി.പി-11 ൽ നിന്നും പ്രചോദനമുൾക്കൊണ്ടതായിരുന്നു. മോട്ടോറോള 68000 ആപ്പിൽ മാക്കിന്റോഷ്, അമിഗ, അട്ടാരി മുതലായവയിൽ ഉപയോഗിക്കാൻ തുടങ്ങി. ഇന്നു നിലവിലുള്ള ഏറ്റവും വേഗതയേറിയ പ്രൊസസ്സറുകളിൽ ഒന്നായ പവ്വർപിസിയുടെ മുൻ‌ഗാമിയാണ് മോട്ടോറോള 68000
റിസ്ക്(RISC) പ്രൊസസ്സറുകളുടെ വരവ്
1980കളുടെ ആദ്യത്തോടെ മൈക്രോപ്രൊസസ്സറിൽ ഉൾക്കൊള്ളിക്കാൻ പറ്റുന്ന ട്രാൻസിസ്റ്ററുകളുടെ എണ്ണത്തിൽ വൻ വർദ്ധനയുണ്ടായി. ഈ കാലഘട്ടത്തിൽ സ്റ്റാൻഫോർഡ് സർ‌വകലാശാലയിലും ബെർക്‌ലി സർവ്വകലാശാലയിലും നടത്തപ്പെട്ടിരുന്ന രണ്ട് പദ്ധതികളുടെ ഫലമായി റിസ്ക്, മിപ്സ് എന്നീ സാങ്കേതിക വിദ്യകൾ പുറത്തുവന്നു. റിസ്കിൽ തന്നെ വ്യത്യസ്ത രീതികൾ പിന്തുടരുന്ന പല തരം പ്രൊസസ്സറുകൾ പുറത്ത് വന്നു. ഈ കാലഘട്ടത്തിൽ മൈക്രോപ്രൊസസ്സറുകളുടെ വില കുറയാനും വികസിത രാജ്യങ്ങളിൽ കമ്പ്യൂട്ടറുകൾ സർ‌വ്വസാധാരണമാകാനും തുടങ്ങി.
ബർക്‌ലി റിസ്ക്
1980ൽ ബർക്‌ലി സർ‌വകലാശാല റിസ്ക് പ്രൊജക്ട് എന്ന പദ്ധതി തുടങ്ങി, പൈപ്പ്‌ലൈനിങ്ങ്ലും ധാരാളം രജിസ്റ്ററുകൾ ഉൾക്കൊള്ളിക്കുന്നതിലുമായിരുന്നു അവരുടെ പ്രധാന ശ്രദ്ധ. 1982ൽ ഇവരുടെ ആദ്യത്തെ പ്രൊസസ്സർ പുറത്തിറങ്ങി. 44000 ട്രാൻസിസ്റ്ററുകളും 32 നിർദ്ദേശകങ്ങളും മാത്രമുണ്ടായിരുന്ന ഈ പ്രോസസ്സർ പക്ഷേ ഒരു ലക്ഷത്തോളം ട്രാൻസിസ്റ്ററുകളുണ്ടായിരുന്ന അന്നത്തെ ഏത് പ്രൊസസ്സറിനെക്കാളും മികച്ചതായിരുന്നു. 1983ൽ റിസ്ക്-2 പുറത്തിറങ്ങി 39 നിർദ്ദേശകങ്ങളുണ്ടായിരുന്ന ഇത് റീസ്ക്-1 നേക്കാളും മൂന്നുമടങ്ങ് വേഗതയുള്ളതായിരുന്നു. സൺ മൈക്രോസിസ്റ്റത്തിന്റെ സ്പാർക്ക് പ്രൊസസ്സർ ഇതിൽ നിന്നും പ്രചോദനമുൾക്കൊണ്ട് നിർ‍മ്മിച്ചതാണ്.
മിപ്സ്
1981 സ്റ്റാൻസ്ഫോർഡ് സർവ്വകലാശാലയിലെ ജോൺ ഹെന്നസിയും കൂട്ടരും മിപ്സിന്റെ ആദ്യരൂപം നിർമ്മിക്കാനുള്ള ശ്രമം തുടങ്ങി. ശേഷി വർദ്ധിപ്പിക്കാനായി നടപ്പിൽ വരുത്താൻ ബുദ്ധിമുട്ടുള്ളതെങ്കിലും വളരെ ആഴത്തിലുള്ള പൈപ്പ്‌ലൈനിങ്ങ് ആയിരുന്നു ഇവരുടെ ലക്ഷ്യം. എല്ലാ നിർദ്ദേശകങ്ങളും ഒരൊറ്റ ക്ലോക്ക് സൈക്കിളിൽ തന്നെ പ്രാവർത്തികമാക്കിയിരുന്നു എന്നതായിരുന്നു ഇതിന്റെ ഒരു പ്രത്യേകത. സിലിക്കോൺ ഗ്രാഫിക്സിന്റെ പ്രവർത്തനശേഷിയേറിയ കമ്പ്യൂട്ടറുകളിൽ അടുത്തകാലം വരെ ഉപയോഗിച്ചിരുന്നത് മിപ്സ് പ്രൊസസ്സർ ആയിരുന്നു, ഇപ്പോളിത് പ്രധാനമായും എംബഡഡ് ഉപയോഗങ്ങളിലാണുള്ളത്.
പേഴ്സണൽ കമ്പ്യൂട്ടറുകളുടെ പുതുയുഗം
1982ൽ ഇന്റൽ‍ അവരുടെ ഇന്റൽ 80286 പുറത്തിറക്കി, ഇതിന്റെ മുൻഗാമികളായ 8086നും 8088നും വേണ്ടി നിർമ്മിച്ച എല്ലാ സോഫ്റ്റ്വെയറുകളും ഇതിൽ പ്രവർത്തിപ്പിക്കാനാകും എന്നതായിരുന്നു ഇതിന്റെ പ്രത്യേകത ഇന്റലിന്റെ ആദ്യത്തെ ഈ തരത്തിലുള്ള പ്രൊസസ്സറായിരുന്നു ഇന്റൽ 80286. 1985ൽ പുറത്തിറങ്ങിയ ഇന്റൽ 808386 ആയിരുന്നു ആദ്യത്തെ പേഴ്സണൽ കമ്പ്യൂട്ടറിന് വേണ്ടിയുണ്ടാക്കിയ 32ബിറ്റ് പ്രൊസസ്സർ. 27500 ഓളം ട്രാൻസിസ്റ്ററുകളുണ്ടായിരുന്ന ഇത് മൾട്ടിടാസ്കിങ്ങ് ചെയ്യാൻ സഹായിക്കാൻ കഴിവുള്ളതായിരുന്നു. ഇതിൽ പ്രവർത്തിക്കാൻ പറ്റിയ ഒരു 32ബിറ്റ് ഓപ്പറേറ്റിംഗ് സിസ്റ്റം പുറത്തുവരാൻ പിന്നേയും വർഷങ്ങൾ എടുത്തെങ്കിലും പ്രവർത്തനശേഷിയേറിയതും എന്നാൽ നിലവിലുള്ള 16ബിറ്റ് ഓപ്പറേറ്റിംഗ് സിസ്റ്റങ്ങളിൽ ഉപയോഗിക്കാൻ സാധിക്കുകയും ചെയ്യുമായിരുന്ന ഒട്ടേറെ സൊഫ്റ്റ്വെയറുകൾ പുറത്തുവന്നു.
90കളിലെ പുതിയ പ്രതീക്ഷകൾ
1990കൾ ലോകത്തിലൊട്ടേറെ മാറ്റങ്ങൾ ദർശ്ശിച്ച കാലഘട്ടമായിരുന്നു അതിലേറ്റവും പ്രധാനപ്പെട്ടവ ആദ്യപകുതിയിലെ ശീതയുദ്ധത്തിന്റെ അന്ത്യവും രണ്ടാം പകുതിയിലെ ഇന്റർനെറ്റിന്റെ പ്രചാരവുമായിരുന്നു. ശീതയുദ്ധാനന്തരം യുണിക്സ് അധിഷ്ഠിത സെർ‌വറുകളുടെ പട്ടാള ഉപയോഗത്തിനുള്ള വിപണി കാര്യമായി ശോഷിച്ചു, പുതിയ മൈക്രോപ്രൊസസ്സർ സാങ്കേതിക വിദ്യകൾ ഉണ്ടാക്കിക്കൊണ്ടിരുന്ന കമ്പനികൾക്ക് മറ്റു വിപണികൾ തേടേണ്ട അവസ്ഥ സംജാതമായി. ഏതാണ്ടിതേകാലത്തു തന്നെ ഇന്റർനെറ്റ് പട്ടാള-സർ‌വകലാശാലാ ചട്ടക്കൂടുകൾക്കതീതമായി പുതിയ മേഖലകളിലേക്ക് വളരാൻ തുടങ്ങി. ഇത് മൈക്രോപ്രൊസസ്സർ നിർമ്മിക്കുന്ന കമ്പനികൾക്ക് പരസ്പര യുദ്ധത്തിനുള്ള പുതിയ മേഖലകൾ തുറന്നു കൊടുത്തു. ശേഷികൂടിയവ 64ബിറ്റിലേക്കും പേഴ്സണൽ കമ്പ്യൂട്ടറുകൾ 16ബിറ്റിൽ നിന്ന് 32 ബിറ്റിലേക്കും മാറാൻ തുടങ്ങി. 90കൾ പ്രധാനമായും ഘടനയ്ക്കും മറ്റ് സാങ്കേതികവിദ്യകൾക്കും അതീതമായി ക്ലോക്ക്‌സ്പീഡിലുള്ള വർദ്ധനക്കു പിറകെയുള്ള ഭ്രാന്തമായ പ്രയാണത്തിന്റെ കാലഘട്ടമായിരുന്നു.
അവലംബം
വർഗ്ഗം:മൈക്രോപ്രോസസറുകൾ വർഗ്ഗം:അമേരിക്കൻ കണ്ടുപിടിത്തങ്ങൾ
പോട്ട
തൃശൂർ ജില്ലയിലെ ചാലക്കുടി മുൻസിപ്പാലിറ്റിയിൽ ഉൾപ്പെടുന്ന ഒരു പ്രദേശമാണ് പോട്ട. ഇരിങ്ങാലക്കുട കൂടൽമാണിക്യം ക്ഷേത്രത്തിന്റെ കീഴിലുളള ക്ഷേത്ര ഭൂമിയായിരുന്നു പോട്ട, പണ്ട് കാലത്ത് ക്ഷേത്രത്തിലേക്ക് ആവശ്യമായ കാർഷിക വിളകൾ കൃഷിചെയ്തിരുന്നത് പോട്ടയിലാണ്, അവ സമാഹരിച്ചിരുന്ന പ്രവൃത്തി കച്ചേരി ഇപ്പോഴും പോട്ടയിലുണ്ട് (ദേവസ്വം മഠം എന്നറിയപ്പെടുന്നു) കൂടൽ മാണിക്യം ദേവസ്വത്തിന് കീഴിലുളള പാമ്പാമ്പോട്ട് ശിവക്ഷേത്രം പ്രസിദ്ധമാണ്. പോട്ടയിലെ മറ്റ് രണ്ട് ക്ഷേത്രങ്ങളാണ് പറക്കൊട്ടിലിങ്കൽ ഭഗവതി ക്ഷേത്രവും മഠത്തിൽക്കാവ് ഭഗവതി ക്ഷേത്രവും. ക്രിസ്ത്യൻ പള്ളിയായ ചെറുപുഷ്പം ദേവാലയം പ്രസിദ്ധമാണ്. പനമ്പിളളി മെമ്മോറിയൽ  ഗവൺമെന്റ് കോളേജ്, വ്യാസ വിദ്യാനികേതൻ സെന്റ്രൽ സ്കൂൾ, കുരിയാക്കോസ് ചാവറ യു പി സ്കൂൾ എന്നീ വിദ്യാഭ്യാസ സ്ഥാപനങ്ങളും, ധന്യ മിഷൻ ആശുപത്രിയും പോട്ടയിൽ സ്ഥിതിചെയ്യുന്നു.
ചാലക്കുടിക്കും പേരാമ്പ്രക്കും  ഇടയിൽ ദേശിയപാത 47ൽ   സ്ഥിതിചെയുന്നു. ചാലക്കുടി മുനിസിപ്പാലിറ്റിയിലെ ഒന്ന്, രണ്ട്, മൂന്ന്, നാല്, അഞ്ച് വാർഡുകൾ ഉൾപ്പെടുന്നതാണ് പോട്ട.
പ്രധാന വിദ്യാഭ്യാസ സ്ഥാപനങ്ങൾ
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ജിയോവന്നി ബാറ്റിസ്റ്റ ടിയോപോളോ
പ്രസിദ്ധ ഇറ്റാലിയൻ ചിത്രകാരൻ. 1696-ലാണ് ഇദ്ദേഹം ജനിച്ചത്. ഫ്രെസ്കോ പാരമ്പര്യത്തിലധിഷ്ഠിതമായ ആലങ്കാരികചിത്രരചനയ്ക്ക് ആഗോളപ്രശസ്തി നേടിയ ടിയോപോളോ ഈ പാരമ്പര്യത്തിലെ അവസാനകണ്ണിയായിട്ടാണ് കരുതപ്പെടുന്നത്. വെനീഷ്യൻ സ്കൂളിന്റെ നേട്ടങ്ങളെ പുനരുജ്ജീവിപ്പിക്കുവാനും ഇദ്ദേഹത്തിനു കഴിഞ്ഞു.
ജീവിതരേഖ
പ്രസിദ്ധ ചിത്രകാരനായ ഗ്രിഗോറിയോ ലസാറിനിയുടെ ശിക്ഷണമാണ് ആദ്യകാലത്ത് ടിയോപോളോയ്ക്ക് ലഭിച്ചത്. ലസാറിനിയുടെ കർമനിഷ്ഠമായ ശൈലി ഉപേക്ഷിച്ച് കൂടുതൽ സ്വതന്ത്രവും ഊർജസ്വലവുമായ ഒരു രീതിയാണ് പിൽക്കാലത്ത് ടിയോപോളോ സ്വീകരിച്ചത്. വെനീസിൽ പ്രസിദ്ധനായശേഷം ഇദ്ദേഹം ആർച്ച് ബിഷപ്പിന്റെ കൊട്ടാരത്തിൽ ചിത്രരചന നടത്തി. ഓയിൽ പെയിന്റിങ്ങിൽ നിന്ന് ചുവർചിത്രരചനയിലേക്കുമാറിയ ടിയോപോളാ ഇരുണ്ടചിത്രങ്ങളുടെ സ്ഥാനത്ത് തെളിച്ചമേറിയ ചിത്രരചനയാണ് നടത്തിയത്.
1750-കളിലാണ് ടിയോപോളോയുടെ ചിത്രരചന അതിന്റെ മൂർദ്ധന്യതയിലെത്തിയത്. വൂഡ്ബർഗിലെ കൈസർസാലിന്റെയും ആർച്ച് ബിഷപ്പിന്റെ കൊട്ടാരത്തിലെ കോണിപ്പടികളുടെയും അലങ്കരണത്തിലൂടെ ഇദ്ദേഹം ജനശ്രദ്ധ ഏറെ ആകർഷിച്ചു. 1757-ൽ വില്ലാവൽമറാനയിലെ ഏതാനും മുറികൾ ടിയോപോളോ ചിത്രപ്പണികളാൽ അലങ്കരിക്കുകയുണ്ടായി. ഹോമറുടെയും വിർജിലിന്റെയും മറ്റും കൃതികളിലെ രംഗങ്ങളാണ് ഇവിടെ ചിത്രീകരിച്ചിരിക്കുന്നത്. ടിയോപോളോ ചിത്രങ്ങളുടെ ഗാംഭീര്യവും വർണപ്പകിട്ടുമെല്ലാം ഇവിടെയാണ് ഏറ്റവുമധികം പ്രകടമാകുന്നത്.
ഇറ്റലിയിലെ വില്ലാവിസാനിയുടെ ബാൾറൂം ചിത്രപ്പണികളാൽ അലങ്കരിക്കുന്ന ദൗത്യവും ടിയോപോളോ ഏറ്റെടുക്കുകയുണ്ടായി. പിന്നീട് ചാൾസ് മൂന്നാമന്റെ ക്ഷണപ്രകാരം മാഡ്രിഡിലെത്തിയ ടിയോപോളോ അവസാനത്തെ എട്ടുവർഷക്കാലം അവിടെയാണ് ചെലവഴിച്ചത്. രാജകൊട്ടാരത്തിലെ കിരീടമുറിയുടെ മേൽക്കൂര അലങ്കരിക്കുന്ന ജോലിയാണ് മുഖ്യമായും ഇദ്ദേഹം ഏറ്റെടുത്തത്. 1770-ൽ ഇദ്ദേഹം നിര്യാതനായി. ടിയോപോളോയുടെ രണ്ടുപുത്രന്മാരും പില്ക്കാലത്ത് ചിത്രകാരന്മാരായി പ്രസിദ്ധിനേടിയിരുന്നു.
ബിച്ചു തിരുമല
ഒരു മലയാളചലച്ചിത്ര ഗാനരചയിതാവും കവിയുമായിരുന്നു ബിച്ചു തിരുമല എന്ന പേരിൽ പ്രസിദ്ധനായ '''ബി. ശിവശങ്കരൻ നായർ.''' (1942 - 2021)
ജീവിതരേഖ
ആലുവ ദേശം ചിത്തക്കുടം വീട്ടിൽ സി.ജി. ഭാസ്കരൻ നായരുടെയും ശാസ്തമംഗലം പട്ടാണിക്കുന്ന് വീട്ടിൽ പാറുക്കുട്ടിയമ്മയുടെയും മൂത്ത മകനായി 1942 ഫെബ്രുവരി 13-ന് തിരുവനന്തപുരം ശാസ്തമംഗലം പട്ടാണിക്കുന്നിൽ ജനിച്ച ബി. ശിവശങ്കരൻ നായർ പിന്നീട് ബിച്ചു തിരുമലയായി മാറി. ബിച്ചു എന്നത് അദ്ദേഹത്തിന്റെ വിളിപ്പേരായിരുന്നു. പരേതനായ ബാലഗോപാലൻ (രണ്ടാം വയസ്സിൽ അന്തരിച്ചു), പ്രശസ്ത ഗായികയായ സുശീലാ ദേവി, സംഗീതസംവിധായകൻ ദർശൻ രാമൻ, വിജയകുമാർ, ഡോ. ചന്ദ്ര, ശ്യാമ, ജയലക്ഷ്മി എന്നിവരാണ് സഹോദരങ്ങൾ.
ഗായികയായ സഹോദരി സുശീല ദേവിക്കു വേണ്ടി യുവജനോത്സവ വേദികളിൽ പാട്ടെഴുതിയാണ് തുടക്കം. തിരുവനന്തപുരം യൂണിവേഴ്സിറ്റി കോളേജിൽ നിന്ന് ബിരുദം നേടി. പിന്നീട് അൽപ്പകാലം തോഷിബ ആനന്ദ് കമ്പനിയിൽ സെയിൽസ് എക്സിക്യൂട്ടീവായും പ്രവർത്തിച്ചു. ശേഷം മദ്രാസിലെത്തി.
1972-ൽ ഭജഗോവിന്ദം എന്ന ചിത്രത്തിലൂടെയാണ് ബിച്ചു തിരുമല ചലച്ചിത്രഗാനരംഗത്തേക്ക് വരുന്നത്. സിനിമ റിലീസായില്ലെങ്കിലും ബ്രാഹ്മമുഹൂർത്തത്തിൽ പ്രാണസഖി.... എന്ന ഗാനം പ്രചാരം നേടി. അതേ വർഷം ആകാശവാണി ഏറ്റവും കൂടുതൽ തവണ ശ്രോതാക്കളുടെ ആവശ്യ പ്രകാരം പ്രക്ഷേപണം ഗാനം കൂടിയായിരുന്നു അത്.
നടൻ മധു സംവിധാനം ചെയ്ത "അക്കൽദാമ" എന്ന സിനിമയാണ്ബിച്ചു തിരുമലയുടെ ഗാനങ്ങളുമായി ഇറങ്ങിയ ആദ്യ ചിത്രം. ഇതിൽ ബ്രഹ്മാനന്ദൻ പാടിയ "നീലാകാശവും മേഘങ്ങളും..." എന്ന ഗാനം ശ്രദ്ധിക്കപ്പെട്ടതോടെ കൂടുതൽ അവസരങ്ങൾ അദ്ദേഹത്തെ തേടിയെത്തി.
ഈണത്തിനും സന്ദർഭത്തിനനുസരിച്ചും വേഗത്തിൽ പാട്ടെഴുതാനുള്ള മികവ് അദ്ദേഹത്തെ തിരക്കുള്ള ഗാനരചയിതാവാക്കി മാറ്റി. "ശക്തി" എന്ന സിനിമയിലെ കഥ-സംഭാഷണവും "ഇഷ്ടപ്രാണേശ്വരി" എന്ന സിനിമക്ക് തിരക്കഥയും രചിച്ച അദ്ദേഹം "ഞാൻ നിന്നെ പ്രേമിക്കുന്നു" എന്ന ചിത്രത്തിൽ എം.എസ്. ബാബുരാജിന്റെ സംഗീതത്തിൽ കമൽഹാസനോടൊപ്പവും, "അന്യരുടെ ഭൂമി" എന്ന ചിത്രത്തിൽ എ.ടി. ഉമ്മറിന്റെ സംഗീതത്തിൽ "മനുഷ്യമനസ്സാക്ഷികളുടെ" എന്ന് തുടങ്ങുന്ന ഗാനവും "ഒപ്പം ഒപ്പത്തിനൊപ്പം" എന്ന ചിത്രത്തിൽ ജെറി അമൽദേവിന്റെ സംഗീതത്തിൽ യേശുദാസിനോടൊപ്പവും പാടുകയും ചെയ്തു.
പിന്നീട് നിരവധി ചിത്രങ്ങൾക്ക് അദ്ദേഹം ഗാനരചന നിർവ്വഹിച്ചു. ശ്യാം, എ.ടി. ഉമ്മർ, രവീന്ദ്രൻ, ജി. ദേവരാജൻ, ഇളയരാജ എന്നീ സംഗീതസംവിധായകരുമായി ചേർന്ന് എഴുപതുകളിലും എൺപതുകളിലുമായി വളരെയധികം ഹിറ്റ് ഗാനങ്ങൾ അദ്ദേഹം മലയാളികൾക്ക് സമ്മാനിച്ചു.
ഐ.വി.ശശി, ഫാസിൽ, ബാലചന്ദ്രമേനോൻ, സിദ്ദിഖ്-ലാൽ തുടങ്ങിയവരുടെ ആദ്യകാല സിനിമകളിലെ ജനപ്രിയ ഗാനങ്ങൾ ബിച്ചു തിരുമലയുടെ തൂലികയിൽ നിന്ന് പിറന്നവയായിരുന്നു.
പ്രമുഖ സംഗീതസംവിധായകനായ എ.ആർ. റഹ്മാൻ മലയാളത്തിൽ ഈണം നൽകിയ ഏക ചിത്രമായ യോദ്ധയിലെ ഗാനങ്ങൾ എഴുതിയതും അദ്ദേഹമാണ്.
1981-ൽ തൃഷ്ണയിലെ (ശ്രുതിയിൽ നിന്നുയരും...) 1991-ൽ കടിഞ്ഞൂൽ കല്യാണത്തിലെ (മനസിൽ നിന്നും മനസിലേക്കൊരു മൗനസഞ്ചാരം...) (പുലരി വിരിയും മുൻപെ...) എന്നീ ഗാനങ്ങൾക്കായിരുന്നു അവാർഡ്.
ജല അതോറിറ്റി മുൻ ഉദ്യോഗസ്ഥ പ്രസന്നയാണ് ഭാര്യ, മകൻ : സംഗീത സംവിധായകൻ സുമൻ ബിച്ചു
1994-ലെ ക്രിസ്മസ് ദിനത്തിൽ വീട്ടിൽ വച്ചുണ്ടായ ഒരു അപകടത്തിൽ ഗുരുതരമായി പരുക്കേറ്റ ബിച്ചു, തന്മൂലം ദീർഘകാലം ആശുപത്രിയിൽ ചികിത്സയിലായിരുന്നു. ഇത് അദ്ദേഹത്തിന് പല അവസരങ്ങളും നഷ്ടപ്പെടുത്തുകയുണ്ടായി. എങ്കിലും പിന്നെയും പല ഗാനങ്ങളുമായി അദ്ദേഹം തുടർന്നുവന്നു. ഹൃദയാഘാതത്തെത്തുടർന്ന് 2021 നവംബർ 19-ന് ആശുപത്രിയിൽ പ്രവേശിപ്പിയ്ക്കപ്പെട്ട അദ്ദേഹത്തിന്റെ ആരോഗ്യനിലയിൽ ആദ്യം നേരിയ പുരോഗതിയുണ്ടായെങ്കിലും പിന്നീട് വീണ്ടും മോശമാകുകയായും തുടർന്ന് നവംബർ 26-ന് പുലർച്ചെ മൂന്നുമണിയോടെ അന്ത്യം സംഭവിയ്ക്കുകയുമായിരുന്നു. സംസ്കാരം പൂർണ്ണ ഔദ്യോഗിക ബഹുമതികളോടെ തൈക്കാട് ശാന്തികവാടത്തിൽ നടത്തി.
പുരസ്കാരങ്ങൾ
കേരളസംസ്ഥാന ചലച്ചിത്രപുരസ്കാരം
പുറത്തേക്കുള്ള കണ്ണികൾ
വർഗ്ഗം:1941-ൽ ജനിച്ചവർ വർഗ്ഗം:ഫെബ്രുവരി 13-ന് ജനിച്ചവർ വർഗ്ഗം:മലയാളചലച്ചിത്രഗാനരചയിതാക്കൾ വർഗ്ഗം:മികച്ച ഗാനരചയിതാവിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ വർഗ്ഗം:2021-ൽ മരിച്ചവർ
ട
ശബ്ദവായുവിനെ മൂർദ്ധന്യത്തിൽ ഒരുക്ഷണത്തിലതികം തടസപ്പെടുത്തി വിട്ടയക്കുമ്പോൾ ട് എന്ന കേവലവ്യഞ്ജനശബ്ദം ലഭിക്കുന്നു. ട് + അ = ട
മലയാളത്തിൽ 'ട'യിലോ 'ട' ചേർന്ന കൂട്ടക്ഷരത്തിലോ തുടങ്ങുന്ന തനതു പദങ്ങൾ ഇല്ല. ഇംഗ്ലീഷ്, ഫ്രഞ്ച്, പേർഷ്യൻ തുടങ്ങിയ അന്യഭാഷകളിൽ നിന്നു കടമെടുത്തവയോ, സ്വനപരിണാമംമൂലം കാലാന്തരത്തിൽ രൂപം കൊണ്ടവയോ ആയ പദങ്ങൾ മാത്രമാണ് മലയാളത്തിൽ 'ട'കാരത്തിൽ ആരംഭിക്കുന്നതായുള്ളത്.
പദമധ്യത്തിലെ'ട' ചിലപ്പോൾ 'ള' ആയി ഉച്ചരിക്കുകയും എഴുതുകയും ചെയ്യുന്ന രീതി നിലവിലുണ്ട്.